
<סדר היום:>
<הצגת תוכנית העבודה של הרשות לקידום מעמד האישה.>
נכחו:

	נג'ארה חנאן

	–

	–
	סגן יוהל"מ, משרד הביטחון - צה"ל

	–
	ראש אגף שוויון מגדרי, נציבות שירות המדינה

	מיכל יוספוף
	–
	ממונה ביקורת גבולות, רשות האוכלוסין

	אורלי דהן
	–
	עו"ד לשכה משפטית, רשות האוכלוסין

	אורלי אלמגור

	רונית אילתי ממן
	–

	–
	נציגת איגוד מרכזי הסיוע לנפעי ונפגעות תקיפה מינית

	מיכל גרא מרגליות
	–
	מנכ"לית, שדולת הנשים בישראל

	סיון יעקבסון
	–
	דוברת, קול"ך - פורום נשים דתיות

	הדס בן אליהו
	–
	מנהלת מרכז ידע נשים ומגדר, מכון ואן-ליר

	ברברה סבירסקי
	–
	מכון אדוה

	ענת טהון אשכנזי
	–
	מנכ"לית, אית"ך מעכי - משפטניות למען צדק חברתי

	קרן הורוביץ
	–
	עו"ד, מרכז רקמן באוניברסיטת בר אילן

	תמר שוורץ
	–
	מנכלית, רוח נשית

	מירב שמואלי
	–
	מנהלת תחום קידום מדיניות וחקיקה, רוח נשית

	אור צוברי
	–
	עבודה סוציאלית, רוח נשית

	מאירה בסוק
	–
	יועצת משפטית, ארגון נעמ"ת

	גלי עציון קוחול
	–
	יועצת משפטית, ארגון נעמ"ת

	סביונה רוטלוי
	–
	שופטת בדימוס, נשים עושות שלום

	נעמי רגב
	–
	חברה בנשים עושות שלום, נשים עושות שלום

	הדסה נווה
	–
	צוות קשרי ממשל, נשים עושות שלום

	הריאט נחמה הילמן
	–
	פעילה, נשים עושות שלום

	חוה תובל
	–
	פעילה, נשים עושות שלום

	לאה חוה אליגל
	–
	פעילה, נשים עושות שלום

	רינה קליין
	–
	פעילה, נשים עושות שלום

	דורותי קרטס
	–
	פעילה, נשים עושות שלום

	יוכבד רפפורט
	–
	מנהלת תחום חינוך, נשות הכותל

	יעל גור
	–
	מוזמן/ת

	אלה קול
	–
	מוזמן/ת

	אמי אסתר סער
	–
	מוזמן/ת

	רונית קדישאי
	–
	מוזמן/ת

	אושרת וילנאי
	–
	מוזמן/ת

	ניצן כהנא
	–
	מוזמן/ת

	יעל מרום
	–
	מוזמן/ת

	אוריה אברהם
	–
	מוזמן/ת

	צח בורוביץ
	–
	שדלן/ית (ח.ב הקבינט ישראל בע"מ), מייצג/ת את נשות הכותל


<ייעוץ משפטי: >
ענת מימון
<מנהל/ת הוועדה:>
דלית אזולאי
<רישום פרלמנטרי:>
הדס לוי, חבר תרגומים
<הצגת תוכנית העבודה של הרשות לקידום מעמד האישה.>
<היו"ר עאידה תומא סלימאן:>
בוקר טוב לכולן, אני פותחת את הישיבה של הוועדה לקידום מעמד האישה ולשוויון מגדרי. היום ה-5 במרץ 2018 ואנחנו בהצגת תכנית העבודה של הרשות לקידום מעמד האישה. אני שמחה שהצטרפה אלינו גברת אוה מדז'יבוז', אני מאוד שמחה שהצטרפת אלינו, הפגישה הראשונה והדיון הראשון שהתקיים היה ב-23 באוקטובר כשבירכנו אותך על כניסתך לתפקיד כמנכ"לית הרשות לקידום מעמד האישה, דבר שחיכינו לו הרבה זמן. 

רצינו לראות מישהי שתעמוד בתפקיד הזה ותקבל את המושכות לידיים שלה ונוכל סוף סוף ככה לראות לא רק במי שהיא, לברך אותה שהיא נכנסה, אלא גם כן לעמוד מקרוב איתה על המשימות והאג'נדה שעומדת בפנינו. ואז אנחנו הבטחנו לעצמנו את קיום הדיון הזה, הדיון על תכנית הפעולה ונתנו לך את שלושת החודשים או קצת יותר, אמרנו 100 ימים של חסד בהם תוכלי ללמוד מה קורה, במיוחד כשאת היית מופתעת מאוד ממה שקיבלת לידיים שלך בזמנו. 
<אוה מדז'יבוז':>
ואיך לא סיפרתם לי שזה הולך להיות כל כך קשה. 

<היו"ר עאידה תומא סלימאן:>
אני חושבת שהיינו כולנו שבויות ברעיון של סוף סוף יש מנכ"לית לרשות, יותר מאשר להבריח אותך בלהזהיר אותך כמה זה קשה. ואני מאוד מקווה, אני מאוד שמחה קודם כל לראות שלא ברחת וקיבלת על עצמך את האתגר ואת כן הולכת להציג בפנינו את תכנית הפעולה. נשמח גם לדעת מה השתנה מהמצב שדיברת עליו בפגישה הקודמת. את התלוננת על זה שבעצם נכנסת לרשות, אני עדיין זוכרת שאת אמרת, נכנסת לישות ריקה, שאין לך צוות ואת צריכה להתחיל. ואני רואה שהיום צירפת חלק מהצוות ואני מברכת גם אותן. אני אתן לך באמת ככה להציג בפנינו איפה אנחנו עומדות היום, מה התכניות של הרשות ונשמע ממך מה קורה. 

<אוה מדז'יבוז':>
קודם כל באמת עברו ארבעה חודשים מאתגרים, אני חייבת להגיד. אני רוצה להתחיל במבנה הארגוני של הרשות לקידום מעמד האישה. רוב הצוות פה, שזה משמח אותי. אני אעבור איתכם בגדול ואז אני אתן גם קצת לנשות הרשות להציג את עצמן. אני המנכ"לית אוה, הייעוץ המשפטי שהיה שהגעתי, היועץ המשפטי הוא מוחמד והכלכלן שגם היה כבר כשהגעתי קוראים לו יוסי. מודה, הייתה לי למרבה הפלא אג'נדה לגייס רק נשים אז כל מה שהתווסף זה אכן נשות הרשות, חלקן בהשאלה, חלקן בתקנים. 

אז אני יכולה לספר לכם בשמחה שיועצת בכירה, שזה דבר שמגיע לכל מנכ"ל באשר הוא במשרד ממשלתי או מוגבל מנכ"ל ברשות, הצטרפה אלינו ביום חמישי. אז ענבר, ברכות, אני מאוד שמחה שיומיים שלמים יש לי יועצת בכירה. ענבר תרכז את כל הנושא של ממשל, ועדות הכנסת, ארגוני הנשים וקשרי חוץ ובכלל תהיה יד ימיני. אז ברוכה הבאה ענבר.

אני מתחילה בסדר כרונולוגי, הצטרפה אלינו גם בראשון במארס, ביום חמישי, קרן, שהייתה ברשות על תקן של סטודנטית אבל עכשיו היא קודמה קידום רב משמעות והיא תהיה אחראית מגדר, מידענות ורשתות חברתיות. אז היא תוספת משמעותית, עד עכשיו לא השמענו את קולנו מספיק לעניות דעתי וכל העניין של חוות דעת מגדריות והתייחסות לחוקים פשוט לא היה לנו עם מי. קרן שהצטרפה ביום חמישי תהיה אחראית על זה. היא מוותיקות הרשות לקידום מעמד האישה. 

שיר היא מולטי טאלנט, היא גם העוזרת האישית, היא גם המזכירה, היא גם מנהלת היומן, היא גם מנהלת הלשכה והיא גם הנהגת, אז היא הכל ביחד. היא הצטרפה אלינו לפני שלושה וחצי חודשים. 

יש לנו את עדי שהיא מושאלת ממשרד התקשורת והיא כוח עזר מדהים ועובדת מעולה שמכירה את המגזר הממשלתי, משהו שלי היה חסר, 16 שנים. היא אחראית על תקציב מגדרי, הטמעת חשיבה מגדרית ופרוייקטים. היא באמת מהווה כוח מקצועי מאוד מאוד משמעותי. היא תרחיב כשנגיע לעניין של התקציב המגדרי, אנחנו ניתן לה את זכות הדיבור. 

יש לנו את לירון שלא איתנו, אתן זוכרות, הוותיקה, היא חולה כנראה מרוב התרגשות להגיע, היא אחראית על רשויות מקומיות, קשרי משטרה, צבא ופרוייקטים. באמת מכירה את כל נבכי המכרזים וכל הדברים וכוח מקצועי וחשוב ברשות. 

אחרונה חביבה יש לנו את האחראית מגזר חרדי, תמי, שהיא גם בעיקרון מושאלת לרשות, היא לא תקן. אני מדגישה את הדברים האלו כי צריך תקנים עדיין, תיכף נגיע לשקף השני ונראה כל מה שחסר עדיין ברשות לקידום מעמד האישה. אבל תמי לוקחת מאוד מאוד ברצינות את הנושא של המגזר החרדי. באופן אישי הוא מגזר שמאוד מאוד חשוב לי, כמו הטיפול בעניין של המגזר הערבי, אבל התקן של הדבר הזה נמצא בשקף השני. 

זהו, זה בגדול הרשות כרגע. הדברים והתקנים שאנחנו בסוג של חלקם בגיוס, חלקם במשא ומתן עם היועצים המשפטיים וחלקם בתפילות שלנו. אז יש לנו סגנית מהמגזר האתיופי, זו סאגה, לצערי הרב, ארוכה - - -

<היו"ר עאידה תומא סלימאן:>
סגנית מנכ"לית?

<אוה מדז'יבוז':>
כן, סגנית מנכ"לית. תפקיד מאוד מאוד בכיר, בעצם ההגדרה הבכירה ביותר. תפקיד ניהולי, אמורה לנהל צוות של עשרה עובדים, זאת הגדרה בדרישות התפקיד. מדובר בסאגה שנמשכת כבר כשנתיים - - -

<נחמן שי (המחנה הציוני):>

מה, למצוא מועמדת?

<אוה מדז'יבוז':>
בתהליכים של הנציבות, אני מדברת שנתיים מפן הנציבות לא מפן הרשות. 

<נחמן שי (המחנה הציוני):>
יש מועמדות?

<אוה מדז'יבוז':>
זה בדיוק מה שאני מסבירה. במכרז הראשון לא היו בכלל, אף אחת לא עברה את תנאי הסף בבין משרדי ואז הוציאו עוד מכרז שהוא היה פומבי ואז אני לא בטוחה - - -

<נחמן שי (המחנה הציוני):>
אה, אז הראשון היה פנימי. 

<אוה מדז'יבוז':>
היה בין משרדי ממשלתי, לא פנימי. 

<נחמן שי (המחנה הציוני):>
- - - לפרוץ איזה תקרת זכוכית - - - ברור אם לא ימצאו את התפקיד לא יהיו מועמדות, איך יהיו מועמדות.

<אוה מדז'יבוז':>
תשמע, לי קצת קשה להתייחס לזה כי זה היה טרום טרום תקופתי אבל אנחנו בישורת האחרונה. 

<נחמן שי (המחנה הציוני):>
לא, אבל שנתיים זה לא יכול לקחת, שנתיים זה לא עולה על הדעת, מה זה, שנתיים .
<אוה מדז'יבוז':>
אחרי זה יצא מכרז פומבי, הגישו כ-80 מועמדות, הגיעו ארבע פלוס גבר לוועדה האחרונה. לא נמצאה שם אחת עם הניסיון הניהולי שנדרש, ולכן אני ביקשתי לשנות את תנאי המכרז. אני חושבת שזה מביך ומביש לדרוש ניסיון ניהולי וצורך בלנהל עשרה אנשים ולקחת מישהו שאין לו בכלל ניסיון ואכן פורסם מכרז חדש, פומבי, לפני כבר שבוע וחצי-שבועיים, משהו כזה, שהורדתי את הדרישה לניסיון ניהולי של עשרה אנשים. הלכתי יותר על הגדרה כי באמת מענה אקדמי או ניהול פרוייקטים או דברים כאלו יש נשים ויש להן ניסיון ויש נשים מצויינות בתפקיד, ולכן צריך לתת. אני מניחה שבחודשיים הקרובים אנחנו נבחר. אני יודעת שיש הענות מאוד מאוד גבוהה וזה מאוד משמח אותי. 

<היו"ר עאידה תומא סלימאן:>
אבל אם בתנאי הסף היה ניהול של עשרה אנשים, כלומר הארבע פלוס הגבר לא עברו את תנאי הסף אז איך הם עברו ל - - -

<אוה מדז'יבוז':>
אז קודם כל הם קיבלו ציונים לא ממש גבוהים במרכזי הערכה וזה היה בתיאור התפקיד, ולכן אני שיניתי את ה- - -

<נחמן שי (המחנה הציוני):>
הם כולם צריכים להיות ממוצא אתיופי.

<אוה מדז'יבוז':>
כן. זה - - -

<נחמן שי (המחנה הציוני):>
אנחנו מכירים את הסיפור הוא לא חדש. זה ברור שאם מטילים את אותו סט של דרישות סף אז - - -

<אוה מדז'יבוז':>
בדיוק, אני מסכימה איתך, לכן שיניתי. 

<נחמן שי (המחנה הציוני):>
אם מטילים את אותן דרישות על כולם אז הם לא יעברו, זה לוקח הרבה שנים עד שנקבל את הקבוצה שתדע לעבור את דרישות הסף הכלליות. ולכן כבר במערכות אחרות סוכם שיהיה סט של דרישות סף יותר נמוך, לצורך העניין, או מיוחד יותר לצורך העניין כדי לאפשר לבני הקהילה להשתלב, אחרת זה לא יקרה, כל אחד מבין את זה. יש לך פה, את יכולה ללחוץ, הכנסת כבר אמרה ב-1001 הזדמנויות שאנחנו רוצים לראות את בני הקהילה הזאת במעמד מועדף, בהמון מקומות נותנים להם את זה. אז תלחצי על הנציבות להזיז את זה קדימה, הם לא יזוזו לבד. אבל אם את רוצה שתהיה לך סגנית מבני הקהילה אפשר לעשות את זה בלוח זמנים קצר ותבני איזשהו מערך דרישות מיוחד. 

<אוה מדז'יבוז':>
זה מה שנעשה, זה בדיוק מה שאני מעדכנת. 

<נחמן שי (המחנה הציוני):>
לא, עכשיו את עשית את זה, נראה. 

<מירב בן ארי (כולנו):>
מה אתה נופל עליה? כמה זמן היא בתפקיד - - - יושבת ושומעת אותך, מה - - - 

<נחמן שי (המחנה הציוני):>
לא מאשים אותה, אני מדבר באופן כללי. 

<מירב בן ארי (כולנו):>
תן לה, היא עכשיו התחילה, פעם ראשונה אחרי שלוש שנים בוועדה הזאת - - -

<נחמן שי (המחנה הציוני):>
את מספרת לי, אנחנו העלנו - - -

<מירב בן ארי (כולנו):>
אני רק שומעת כי אני אישה, אני גם קוראת את ההודעות שלי וגם שומעת אותך ואמרתי לעצמי, מה, עצור שנייה, תן לה. 

<נחמן שי (המחנה הציוני):>
אין לנו זמן, לקהילה האתיופית אין זמן. 

<מירב בן ארי (כולנו):>
מה אתה אומר - - -

<היו"ר עאידה תומא סלימאן:>
אני חושבת שזה נכון מעצבן שעניין כזה כבר תקוע בנציבות שנתיים ואני שמחה לשמוע שאת הזזת את זה. 

<נעמי רגב:>
אולי אפשר רק להגיד יוצאי אתיופיה ולא אתיופיה. 

<אוה מדז'יבוז':>
בקיצור, נסכם, שונו התנאים, פורסם המכרז - - -

<היו"ר עאידה תומא סלימאן:>
אוקיי, בואו נמשיך עם התכנית. בינתיים עוד לא נכנסנו לתכנית. 

<אוה מדז'יבוז':>
התקנים החסרים אני אעבור על זה במהירות. יועצת למגזר הערבי שהייתה ואיננה, יועץ/יועצת לקהילה הלהט"בית שאנחנו בתהליך. האמת שגם יועצת למגזר הערבי אנחנו מנסים להתחיל את התהליך - - -

<היו"ר עאידה תומא סלימאן:>
אבל מבחינת היועצת לאוכלוסייה הערבית, הייתה, אני יודעת ואני מכירה ואני יודעת שזה כשהייתה הרשות עדיין במשרד ראש הממשלה. וכשהועברה הרשות למשרד היא בחרה לא לעבור. השאלה האם התקן עבר?

<אוה מדז'יבוז':>
לא. אם התקן היה עובר לא הייתה לי בעיה. זה בדיוק העניין, התקן נשאר שם, היא העבירה לי קלסרים של חומר. 

<היו"ר עאידה תומא סלימאן:>
מצויין, לפחות משהו. 

<אוה מדז'יבוז':>
שתי מזכירות ומנהלת לשכה שזה משהו שיש בדרך כלל לכל מנכ"ל אין כאן. מנהלת תחום קידום ייצוג שוויוני וממונה קשרי מגזר שלישי ועסקי ומנהלת תחום הכשרה והדרכה. זה פונקציות שאנחנו חושבים ומאמינים שחייבות להיות. אנחנו במשא ומתן, לא כל כך מצליח בינתיים, אבל אנחנו מאמינות בעניין- - -

<היו"ר עאידה תומא סלימאן:>
אוה, את האמת, אני לא רציתי להתעקש, אני מחכה שתסיימי את התכנית כי בעניין של התפקיד של יועצת מהאוכלוסייה הערבית היו בינינו התכתבויות בנושא הזה ואני אמרתי שמבחינתי הצלחתי בזמנו להביא את התכנית של היועצות והמימון ושם יש תקן. 

<אוה מדז'יבוז':>
אז בדקתי ואין. 

<היו"ר עאידה תומא סלימאן:>
אני אומרת לך, אני בניתי את התכנית אז אני יודעת שיש תקן - - 

<אוה מדז'יבוז':>
אז הם אומרים שאין, אוקיי - - -

<היו"ר עאידה תומא סלימאן:>
- - מה הורידו ממנה, מה עשו איתה אנחנו נדבר אחר כך, אחרי שתסיימי את התכנית. 

<אוה מדז'יבוז':>
אוקיי. אז נקודות עיקריות בתכנית העבודה שלנו לשנת 2018: אנחנו מתחילים עם גיבוש התכנית הלאומית למיגור תופעות ההטרדות המיניות. לפני כחודשיים התקבלה החלטת ממשלה להקים ועדה שאני אעמוד בראשה, שתבנה את התכנית הלאומית למיגור תופעת ההטרדות המיניות. בירוקרטיה, בירוקרטיה, בירוקרטיה, יש לנו את הצוות, אתמול גם אושרה חברת הייעוץ שתלווה את הפרוייקט הזה. חברי הוועדה, זו תהיה בסוף ועדה בין משרדית, הם מנכ"ל משרד האוצר, מנכ"ל משרד החינוך, מנכ"לית משרד המשפטים, מנכ"ל המשרד לשוויון חברתי, היוהל"מית של הרמטכ"ל והיוהל"נית של המפכ"ל. ואני שמחה גם לבשר, ראיתי את אורית פה, שגם פעם ראשונה תשולב בוועדה, נציגה מארגוני הנשים, אורית סוליציאנו. חברת דלויט העולמית, כי אנחנו גם דיברנו עם הנציגה שלנו באו"ם ומסתבר שגם בעולם אין עדיין תכנית כזאת, בטח תכנית מוסדרת שאמורה לגעת מהחינוך דרך הצבא, המשטרה, וכל ההיבטים החברתיים שאפשר, ולכן תלווה את הוועדה הזאת חברת ייעוץ בינלאומית שתגדיר גם את המוצרים שבסוף אנחנו נציג אותם, כמובן קודם כל בארץ ולאחר מכן, בתקווה, בעולם. אנחנו נתכנס, שבוע הבא אני נוסעת לאו"ם לייצג אותנו ביום האישה הבינלאומי, נקבע פגישה איך שנחזור ותוך 120 יום אנחנו אמורים לגבש ולהגיש את התכניות. כמובן שאנחנו נפרסם את המפגשים שיהיו ומה יהיה סדר הדברים ואני מניחה שכל מי שירצה לבוא ולהציג את הדברים ונקודות יוכל להשתתף בדיונים של הוועדה - - -
<היו"ר עאידה תומא סלימאן:>
זה ההרכב של הוועדה הזו? קודם כל אני לא ידעתי שהכוונה היא לתכנית לאומית שקיבלה מעטפת של החלטת ממשלה כי בזמנו זה נשמע יותר כשקראנו על זה בעיתונות שזה יוזמה של השרה גילה גמליאל - - -

<אוה מדז'יבוז':>
זה אכן יוזמה של השרה גילה גמליאל- - -

<היו"ר עאידה תומא סלימאן:>
אני יודעת שזה היוזמה. סליחה?

<קרן בן הרוש:>
זו לא החלטת ממשלה, זו החלטה של ועדת השרים. 

<היו"ר עאידה תומא סלימאן:>
החלטה של איזה ועדת שרים?

<קרן בן הרוש:>
בראשותה של השרה גילה גמליאל. 

<קריאה:>
כבר קיבלה תוקף של החלטת ממשלה. 

<אוה מדז'יבוז':>
קיבלה תוקף, נכון, לא טעיתי. 

<היו"ר עאידה תומא סלימאן:>
טוב. אני חושבת שוועדה כזו מן הראוי, ואני מברכת על השתתפות אורית כנציגה של איגוד מרכזי הסיוע, אבל יש גם החלטה מחייבת בייצוג הולם מכלל הגוונים של האוכלוסיות מתוך המדינה ואני חושבת שחסר גם ייצוג של במיוחד האוכלוסייה הערבית שהיא האוכלוסייה הכי גדולה כמיעוט, 20% מהציבור נמצא באוכלוסייה הערבית. ואני חושבת שכדאי גם לתת נפח קצת יותר לעם. 

<אוה מדז'יבוז':>
יהיה לזה נפח ותיוחס לפחות ישיבה אחת לנושא. אבל אנחנו - - -

<היו"ר עאידה תומא סלימאן:>
אבל אם לא יהיו שם לאורך כל התכנית, אם זאת תכנית לאומית אני חושבת ש-20% מהאוכלוסייה כדאי שיהיו מיוצגים לאורך הדרך ולא רק בדיון מיוחד על האוכלוסייה הערבית. 

<אוה מדז'יבוז':>
זה בנושא ה- - - יש עוד ועדה שגם נקבעה באותה ישיבה יחד עם השרה שקד שתבחן את הנושא של חוק ההטרדות המיניות שאני אמורה לעמוד בראשה יחד עם נציג ממשרד המשפטים. זה עדיין לא ידוע לי שהתקדם אבל אני אעדכן ברגע ש - - - משרד המשפטים - - -

<מירב בן ארי (כולנו):>
מה זאת אומרת? מיגור התופעה בכלל או - - - תעשי מקום עבודה, אקדמיה, בצבא, המשטרה, אי אפשר, תופעות ההטרדות המיניות זה משהו בלתי נגמר. ועדות ספציפיות. 

<אוה מדז'יבוז':>
את צודקת, ולכן אכן אנחנו, זה בדיוק מה שאנחנו ננסה לגבש מהעניין - - -

<היו"ר עאידה תומא סלימאן:>
איזה צוותי עבודה יהיו בתוך הוועדה. 

<מירב בן ארי (כולנו):>
כן, אבל זה המון - - - הטרדות מיניות - - -

<אוה מדז'יבוז':>
תשמעי, זאת הכותרת. 

<מירב בן ארי (כולנו):>
גדול מדיי. 

<היו"ר עאידה תומא סלימאן:>
מירב, אל תדאגי, למגר זה לא הולך להיות מחר, אנחנו מכירים גם תכנית לאומית למאבק באלימות נגד נשים שאנחנו נאבקנו, עדיין נאבקות כדי להשיג את התקציב שהתכנית עצמה קבעה. אז אל תדאגי, לא נמגר תוך שנה. 

<אוה מדז'יבוז':>
את רואה, את אמרת שאת לא מבריחה אותי, יש לי עדיין תמימות. 

<היו"ר עאידה תומא סלימאן:>
זה ממש נחשב לתמימות אם חשבת שאת תמגרי תוך שנה. 

<אוה מדז'יבוז':>
איזה שנה, לפי החלטה זה 120 יום. 

אנחנו נוגעים עכשיו במשהו, זה לא לפי סדר חשיבות, אלא זה סדר של עניין אקטואלי. יש את הבחירות המוניציפליות באוקטובר הקרוב. אני לא צריכה לספר לכולכן, שש ראשות עיר ומועצה מתוך 154 רשויות, כ-13% חברות מועצה. יש תיקון חוק הרשויות המקומיות שזה תיקון מבורך שנותן מימון נוסף לייצוג נשים. אני עומדת מול חיים ביבס, יושב ראש השלטון המקומי, אנחנו נעדכן ונוציא את זה לכל הרשויות המקומיות כי לא כולם חשופים למידע הזה, ניידע אותם. 
אחד מהדברים שאנחנו מאוד מאוד רוצים לעשות ברשות ואני מסייגת את זה כי כרגע אני נתקלת, לצערי, בקשיים משפטיים, זה באמת לעודד מצד אחד נשים לרוץ ולהבחר, כמו שאני תמיד אומרת, אנחנו לא קבוצה, הנשים זה ציבור, אנחנו 51%, אנחנו חייבות להיות בכל מוקדי קבלות ההחלטות ובכל מוקדי ההשפעה. לא יתכן שיהיו שש נשים. צריך לגרום לנשים לרוץ, מצד שני צריך גם להביא למודעות של הציבור שרשימה שאין בה נשים לא בוחרים. זאת אומרת, גם לנו כבוחרים יש משמעות לבחור רשימות מאוזנות, לבחור רשימות שיש בהן ייצוג של נשים. 
המטרה שלנו, אנחנו התחלנו בדרך שרצינו גם לייצר מנטורינג ודברים כאלו לנשים שרצות. אנחנו נתקלים כרגע בעיכובים, אני מקווה שזה עיכובים משפטיים, אני מקווה שנוכל לפצח את זה, ובאפריל, כי אני הבנתי שיש לנו חלון הזדמנויות לנו, כרשות ממשלתית, רק עד חצי שנה לפני הבחירות כן לעודד את זה. אני מקווה שנצליח לפצח את זה. בכל מקרה זה משהו שלעניות דעתי חייבים לעשות. 
אני מודה, ואת תסכימי איתי, שבניסיון שלנו של הקמפיין לשופטות בבית משפט העליון לא כל כך הצלחנו אבל לפחות היה דיבור על זה ולפחות זה עלה. כמו שאתמול שלחתי את המכתב לשר החינוך, ואני שמחה שהוא, הוא לא הגיב לי, אבל הוא הגיב לחדשות 2 והיום לרזי ברקאי, בבריף - - - לא כמה מסונכרנים, יש עכשיו כרגע את ההכרזה על זוכי פרס ישראל, יש 13 קטגוריות, הכריזו כבר על עשר קטגוריות, מתוכן אישה אחת יחד עם בעלה - - -

<מאירה בסוק:>
בשותפות, אחרי שהיא אמרה שאין שום סיבה לבחור בנשים צריך - - - 

<אוה מדז'יבוז':>
אז את שמעת אותי אחרי זה, זה היה בראיון - - - נכון אני עליתי אחריה. היא אמרה שאין - - -

<קריאה:>
יהודית כן. 

<קריאה:>
הכלה היחידה. 

<קריאה:>
מה היא אמרה?

<אוה מדז'יבוז':>
שזה לא צריך להיות טיפול מגדרי. ואני אמרתי, ואני חוזרת ואומרת, זה לא סתם במשרד החינוך הבחירה לפרס ישראל, יש פה גם מסר חינוכי. ואם המסר שמעבירים לבנות ולסטודנטיות ולתלמידות זה שאין לכן מה להתאמץ כי ב-10 שנים אחרונות חולקו 112 פרסים ומתוכם רק 24 נשים קיבלו. אז אין לכן למה לשאוף וכנראה שאין מספיק נשים ראויות. אז כששאלו אותי רגע, אז את רוצה שיבחרו רק בגלל שזאת אישה, אז אמרתי לא אני לא רוצה שיבחרו רק בגלל שזאת אישה, אבל זה לא ייתכן שאין מספיק נשים ראויות. 

ויתירה מכך, מה שאני ביקשתי משר החינוך זה לנצל את זה שמדובר בשנות ה-70 והתקנון מאפשר להוסיף קטגוריות בשנים חגיגיות - - -

<נחמן שי (המחנה הציוני):>
הוא הוסיף.

<אוה מדז'יבוז':>
בסדר, עדיין, להוסיף בחירות חגיגיות. ואני הזכרתי שבחגיגות ה-35, 40 ו-50 למדינת ישראל כשנתנו לנעמי שמר פרס דאגו לתת לוילנסקי. כשנתנו לשושנה דמארי נתנו גם לסשה ארגוב. כשנתנו ליפה ירקוני נתנו לאהוד מנור. גם עכשיו רון בן ישי הוא עיתונאי מצויין ומעולה אבל באותה מידה יכלו לתת גם לאילנה דיין ולסילבי קשת וכרמלה מנשה. דויד גרוסמן הוא סופר נפלא וראוי - - -

<נחמן שי (המחנה הציוני):>
מה סילבי קשת?

<אוה מדז'יבוז':>
אפשר לתת לה פרס - - -

<נחמן שי (המחנה הציוני):>
לא, סופרת עם ה- - -

<אוה מדז'יבוז':>
אני אומרת שיש נשים ראויות. אפשר היה לתת לנורית זרחי, אפשר לתת לגלילה רון פדר - - -

<היו"ר עאידה תומא סלימאן:>
אוקיי. בואו קודם כל ננסה, אני מצטערת, הנושאים הם מאוד חשובים אבל מאוד חשוב לי להתמקד בתכנית בכדי שנוכל להתייחס אליה אחר כך כי זה קצת - - -

<אוה מדז'יבוז':>
אוקיי. עניין של רשויות מקומיות, לירון שאחראית על הנושא הזה כמו שאמרתי חולה אז אני אייצג אותה, אני אשתדל, בכבוד. יש קול קורא שיצא לכל הרשויות המקומיות. 184 מתוך הרשויות המקומיות נרשמו לקול קורא. סך הכל 30 מיליון שקלים לשלוש שנים שכל רשות תקבל בין 150,000 ל-200,000 שקלים לפעילות והעצמה של 184 הרשויות. יש לנו באמת אתגר במגזר הערבי, אנחנו כמו שכתוב, נתייחס לזה בהמשך. העניין הזה בעיצומו. 

אנחנו עובדים עכשיו על מושב פתיחה של הכרויות של כל היועצות עם הרשות המתחדשת, פרסום מדריך להטמעת חשיבה מגדרית במשרדי ממשלה ורשויות מקומיות, גיבוש תכנית הכשרה להטמעת - - -

<היו"ר עאידה תומא סלימאן:>
שנייה, מדריך להטמעת חשיבה מגדרית, מי פיתח את זה, איך זה, מתי. כי יש ועדה שהייתה צריכה לפתח תכנית, הוחלט עליה ב-2014, ועדה לפיתוח תכנית להטמעת חשיבה מגדרית במשרדי הממשלה והוועדה הזו עד כמה שידוע לי ממעקב שניסיתי כל הזמן להוציא מידע, לא התכנסה, לא הוקמה בהכרח. אז איך בלי הוועדה כבר פיתחתם מדריך. 

<אוה מדז'יבוז':>
לא אמרתי שאנחנו - - - זו תכנית עבודה ל-2018, זה חלק מהיעדים שלנו - - -

<היו"ר עאידה תומא סלימאן:>
אוקיי, בגלל זה שאלתי מי פיתח. את אמרת לי אנחנו, אז התייחסתי למה שאמרת. 

<אוה מדז'יבוז':>
הדברים שאנחנו הולכים לעשות, חלק, אגב, מליווי מקצועי שאנחנו הולכים לקבל מדלויט, גם קשור לדבר הזה. גיבוש תכנית הכשרה להטמעת המדריך בקרב- - -

<היו"ר עאידה תומא סלימאן:>
כן, אבל אתם לא הולכים להקים את הוועדה כי זה דווקא מהאחריות שלך כמנכ"לית הרשות, החלטת הממשלה מתייחסת בדיוק לזה ואומרת שצריך להטיל על מנהלת הרשות בסיוע המטה הכלכלי חברתי במשרד ראש הממשלה להקים צוות בין משרדי לגיבוש תכנית פעולת...
<אוה מדז'יבוז':>
אז קודם כל ברור שכן. הנקודה שכרגע הנושא הזה טיפה דובר עם פרבר אבל פרבר פורש, פרש, אני לא עוקבת אחרי - - - כנציב אני לא בטוחה גם בתפקידו כסמנכ"ל רה"מ, נחזור אליו שוב לגיבוש הוועדה אבל ברור שהוועדה תהיה חלק מהגיבוש של הדבר הזה. זה חלק מפה נגזרת המחוייבות שלנו כרשות לקידום מעמד האישה. 

<היו"ר עאידה תומא סלימאן:>
אז בעצם מה שאני מבינה שלפני שמפרסמים את המדריך אתם תקימו את הוועדה- - -

<אוה מדז'יבוז':>
המטרה שלנו עד סוף 2018 להגיע לפרסום. כרגע אין לנו, אנחנו רק עובדים על הגיבוש של הדבר הזה. 

<היו"ר עאידה תומא סלימאן:>
כן, אבל תהיה ועדה בין משרדית להטמעת חשיבה מגדרית, תפותח תכנית בדיוק כמו החלטת הממשלה?

<אוה מדז'יבוז':>
כן, כן, זה בהמשך להחלטה. כל הדברים והנקודות פה שהן קשורות להחלטות ממשלה זה בעצם ריכזנו את כל החלטות הממשלה שקשורות לרשות לקידום מעמד האישה ומשם בעצם גזרנו את החלק מהתכנית. התכנית הזאת, אגב, הוגשה למשרד רה"מ, אנחנו חלק מתכניות העבודה של כולם. בוא נראה מה קורה של מבחינת איוש שלהם של הדברים ואז אפשר יהיה להתקדם. אנחנו בונים תכנית של הכשרה ל-255 יועצות מגדר ברשויות המקומיות, חלקן קשורות להטמעת המדריך וחלקן לא, לתת להן כלים לעניין של הפעילויות שהן מחוייבות לפי הקול קורא, לתת להן את הכלים להתמודד בזה. 

הגדלת שיעור תקני יועצות לקידום מעמד האישה ברשויות המקומיות זה התכנית שאת בעצם גייסת לה כסף ואנחנו כרגע רוצות לגייס פרוייקטור ייעודי לדבר הזה. אם תוכלי - - -

<היו"ר עאידה תומא סלימאן:>
אני מקווה שפרוייקטרית. 

<אוה מדז'יבוז':>
תמיד אצלי זה פרוייקטורית כמו שאת שמה לב, נבחרת ה- - -

<היו"ר עאידה תומא סלימאן:>
כן, אבל אני אומרת לך, יש שם, בתוך התכנית תקן לרשות למישהי שתוכל להפעיל את התכנית הזו ולהכשיר ולהדריך את היועצות, זה קיים בגוף התכנית עצמה. 

<אוה מדז'יבוז':>
אז אנחנו נדבר על זה כי לי אמרו שלא ויש לי פגישה עם מני מעתוק בנושא הזה ממשרד הפנים כי הם בעצם אחראים על התקנים של היועצות וזה גם מביא אותי לסעיף האחרון - - -

<היו"ר עאידה תומא סלימאן:>
בזמנו אני קיימתי ישיבה עם מנכ"ל משרד הפנים והצגתי את התכנית כי נאמר לי מהמשרד לשוויון חברתי שקשה לפתח תקנים כאלה כי בעצם הרבה מהמועצות המקומיות יש להן חשב מלווה ואי אפשר להוסיף תקנים כאשר יש חשב מלווה למרות שיש סמכות למשרד הפנים לפעמים לאשר דברים כאלה. ואכן קיימתי את הישיבה וקיבלתי הבטחה ועדכנתי את המשרד לשוויון חברתי, זה כל לפני שאת נכנסת לתפקיד, עדכנתי אותם שמשרד הפנים קיבל על עצמו להסיר את כל החסמים בפני יישום התכנית הזו. כך שהקרקע כבר הוכנה, צריך באמת לצאת כבר. 

<אוה מדז'יבוז':>
זאת בדיוק הפגישה שלי איתו, אני מקווה שזה יקודם כי כרגע זה לא קודם. הבנתי שכן היה ניסיון מהמשרד לקדם את זה. זה מביא אותי לבעיה אחרת, לסעיף האחרון פה שגם אני רוצה לנסות לפתור את זה מול משרד הפנים, זה בעצם הגדרת תפקיד היועצת לקידום מעמד האישה. ברשויות המקומיות יש הגדרה על פי חוק מאוד מאוד מכובדת ומאוד מדוייקת מה הדרישות, שזה צריך לעבור מכרז, שזה תקן משרה מלאה. זה לא מיושם - - -

<ענבר חן-מאירי:>
לא, החוק לא קובע שצריך משרה מלאה. 

<אוה מדז'יבוז':>
כן, יש שם תקן. 

<היו"ר עאידה תומא סלימאן:>
לא, החוק לא קובע, זה נוסף לתפקיד. משנים דרגה, נותנים תוספת - - -

<אוה מדז'יבוז':>
אבל מה שקורה כרגע זה שזה תמיד מישהי, ולא בהכרח - - - כשאני ניסיתי לפנות אמרתי, אוקיי, אני רוצה לפנות. באמת המהלכים הראשונים ניסיתי לפנות ולקבל אישור ממנכ"ל העירייה או מראש העיר שבאמת מי שמוגדר עושה את התפקיד, עומד בתנאים, זה נעשה בכל הדברים האלה. שוב, גיליתי שאין לי את הסמכות לזה. הסמכות היא במשרד הפנים. כן, כן, הכל פה מאוד- - -

<היו"ר עאידה תומא סלימאן:>
ובגלל זה אני ביקשתי מהם שיוסיפו את המידע הזה שלא היה להם מלא - - -

<אוה מדז'יבוז':>
אני באה כבר עם כל המידע, אני רק צריכה לקבל את האישור שלהם או שהם יפנו ובעצם - - - כי, תראי, כרגע, למשל בקול קורא היה צריך לעשות הצהרה בגדול שיש יועצת לרשות לקידום מעמד האישה. אבל כשאת פונה במכתב רשמי למנכ"ל העירייה או לראש העירייה, אני עדיין לא יודעת מי בדיוק הסמכות שתקבע, ואתה אומר, תצהיר בחתימה שלך שאכן יש יועצת לרשות לקידום מעמד האישה, שהיא אכן עומדת בתנאים הנדרשים, שהיא אכן קיבלה את התוספת, שהיא אכן והכל. היד קצת תרעד אם זאת לא תהיה הצהרה. 

אבל לצערי הרב, בשלב הזה אין לי את הסמכות, הסמכות היא של משרד הפנים וזה מה שאני מנסה להגיע איתם להסכמה שאו שהם יוציאו או שהם יסמיכו אותי להוציא את הדבר הזה. מפה, אנחנו נוכל לצאת ולבוא גם בדרישות. 
<היו"ר עאידה תומא סלימאן:>
בעצם זאת דרישה שגם אנחנו העלינו בישיבה שהתקיימה עם משרד הפנים בנושא של קידום נשים בשלטון המקומי. כשהביאו את התכנית שלהם שהם פיתחו אני העליתי את הנושא הזה וביקשתי גם בכתב בזמנו מהמשרד שיתחילו לעבוד על דבר כזה, שיאספו את המידע ויאספו אותו בצורה כזו שבאמת תחייב את ראש המועצה להצהרה ברורה בנושא. 

<אוה מדז'יבוז':>
אני עוד בשלב מקדמי, את אומרת על קידום, אני אומרת את הבסיס. 

<היו"ר עאידה תומא סלימאן:>
לא, לא, לא, אני מדברת גם כן, תוך כדיי הדיון זה עלה. 

<אוה מדז'יבוז':>
אוקיי, אז בינתיים זה לא קרה. 

ניתוח מגדרי של תקציב המדינה. עדי את רוצה? בבקשה. 

<עדי קאהן גונן:>
אנחנו עובדים היום עם מרכז אדוה ששכרנו את שירותיהם על מנת לעשות - - - אנחנו עובדים עכשיו על ניתוח הצעות התקציב ל-2019 כשאנחנו עכשיו קצת משנים כיוון ובמקום להיות יותר ברובד הטכני שרק להנחיל את המתודלוגיה של ההגשה של המשרדים אנחנו כבר אחרי השלב הזה. עכשיו אנחנו מנסים למצוא את ה-80/20 בכל משרד, לזהות את הרכיב או הרכיבים שמשפיעים באופן המשמעותי ביותר על הפערים - - -

<היו"ר עאידה תומא סלימאן:>
מה זאת אומרת 80/20?

<קריאה:>
20% שיעשה 80% הצלחה. 

<עדי קאהן גונן:>
כן, למקד את הניתוח ויותר נכון את התכנית לצמצום הפערים לא בכל התקציב של המשרד אלא בתכניות או בתקציבים שבאמת יעשו את ההבדל הגדול ביותר אם נעשה בהם שינוי. אז ברובד הראשון אנחנו עכשיו נעבוד על מכתבים למשרדים השונים שבמסגרתם אנחנו נעביר איזשהי התייחסות על הניתוח המגדרי שהם עשו. ואחר כך בכוונתנו לעשות איזשהי עבודה משותפת עם המשרדים. נתחיל עם המשרדים היותר משמעותיים שיש בהם אולי את הפערים היותר משמעותיים כדי לגבש תכניות לצמצום הפערים האלה - - -

<היו"ר עאידה תומא סלימאן:>
מה עם ועדת ההיגוי? כלומר, אני שומעת עכשיו החלטות של ועדת ההיגוי או - - - מה, מי קבע את הכיוונים האלה? כי אנחנו קיימנו, ולצערי הרב לא נכחתם בדיון הזה לפני שבוע, דיון על התקצוב המגדרי והיה חשוב לשמוע איפה המשרד או איפה הרשות כאמונה על הנושא עומדת בעניין הזה. אלה החלטות שכבר קיבלתם על עצמכם, זה הכיוונים, מה בדיוק?

<אוה מדז'יבוז':>
זה כבר התקבל, זה כבר השנה השנייה, שנה שעברה טרום טיסת הצוות הזה, התחילו בעניין של בחינת התקציב המגדרי, הייתה ועדת היגוי. אני באמת לפני חודש, לעניות דעתי, מוניתי, עשו את ההחלפה בהחלטת ממשלה להיות יו"ר הוועדה כי לפני כן היה אבי, מנכ"ל המשרד לשוויון חברתי. מה שאנחנו בדקנו והעלינו את זה וזה גם עלה בשיחה שלי עם ברברה זה ששוב נתנו למשרדים לעשות את התקציב וזהו. עכשיו - - -

<היו"ר עאידה תומא סלימאן:>
את האמת, אף אחד לא עבד עם המשרדים בשנה שעברה. אני יכולה להגיד את זה. וועדת ההיגוי לא התכנסה בשנה שעברה. אני מאוד מקווה שאם כבר עבר המינוי אלייך, אוה, שבאמת לפני שקובעים דרכי פעולה לכנס ועדת היגוי, אולי יש גם צורך בחילופים בתוך הוועדה, אבל ממש, לקחת את זה, לקחת את הוועדה, לאסוף את הוועדה ולקבוע. אנחנו פיתחנו פה מסמך שנשמח גם לתת לכם שיש בו המלצות ויש בו כיוונים. אני לא מתיימרת להגיד תקחו אותו ותיישמו, אני רק אגיד אולי תקראו אותו וועדת ההיגוי תחשוב לקחת חלקים ממנו.

<אוה מדז'יבוז':>
אז אחד מהדברים שכבר אנחנו עלינו עליהם זה שאם לא יהיה איזשהו שוט למי שלא עושה את זה, כי כרגע עשו, חלקם עשו טוב, חלקם עשו פחות טוב, עבר בשלום, בסבבה, אף אחד לא - - - אם לא יהיה סוג של מי שלא עושה את זה כמו שהוא צריך לעשות את זה ואחרי זה תכנית עבודה follow up על המסקנות שיש אז בסדר, אז כל אחד יעשה וי, ימלא, יהיה שם איזשהו תקציבאי או מישהו כזה שיעשה לנו טבלה, כמו שעשו עד עכשיו. לכן הדבר המיידי שאנחנו רוצים לעשות זה באמת כנס הסברה שמחייב, לא הסברה למה צריך, אלא תכלס מה צריך לעשות כדי שניתוח התקציב המגדרי יהיה כמו שאנחנו מצפים שהוא יהיה, מה יהיה ה-follow up. 
שוב, הרשות, ופה זה משהו שאני רוצה לסיים איתו, הרשות לקידום מעמד האישה היא רשות שכמעט אין לה שיניים, בוא נקרא לילד בשמו. היא לא רגולטור, אין לה יכולות להעניש, אין לה יכולות לתגמל, אין לה יכולות. כל הזמן יש פה את העניין של המודעות, המודעות, המודעות, אבל אם העניין של הניתוח התקציב המגדרי אז העבירו למשרדים ויש החלטת ממשלה שמחייבת, נו, שוב אני אומרת, היו כאלה שעשו ככה, עשו טבלה. 
המטרה כרגע להפוך את זה למשהו חובה עם מערך בקרה, עם מערך של קביעת יעדים. והדבר שאנחנו צריכים למצוא ובאמת עם זה אני רוצה לוועדת היגוי זה מה קורה למי שלא עושה את זה כמו שצריך, למי שלא עומד ביעדים. אוקיי, אז גילינו שיש 20% נשים בתפקידי לא יודעת מה, ואנחנו רוצים לתת יעד לא שאפתני מדיי, להעלות ל-30%, נתחיל לאט לאט, לא נבנה בבת אחת, ושנה לאחר מכן אני אבוא ואני אראה שעדיין יש 20%, מה אני עושה עם זה? עושה "נו נו נו"? אנחנו לא ילדות קטנות, אנחנו יודעות שה-"נו נו נו" הזה זה אחלה, צריך להתקדם. 
ולכן אנחנו רוצות לבנות את התכנית של היעדים, של האכיפה, שלה בקרה ובמידת הצורך של הענישה או להיפך תגמול. כי זה מה שצריך להיות, אם זה לא יקרה לא יהיה שינוי. גם אני הבנתי את זה אחרי ארבעה חודשים. 

<קריאה:>
יש נתונים חד משמעיים שמסבירים מה זה ניתוח תקציבי מגדרי - - -

<אוה מדז'יבוז':>
כן, מה שאנחנו יותר רוצים כתוב פה כי "דיון כנס הדרכה לכל המנכ"לים של משרדי הממשלה".שגילה ואני נבוא ונסביר מהמאקרו עד המיקרו. 

<קריאה:>
צריך רגולציה - - -

<אוה מדז'יבוז':>
יפה, זה מה שאמרתי. אבל הרשות לקידום מעמד האישה בשלב הזה היא לא רגולטור. אתן יודעות את החוק יותר טוב ממני, מודעות, מודעות, מודעות. 

<מאירה בסוק:>
האוצר היה אמור להיות רגולטור. 

<מיכל לזרוביץ:>
אבל יש מעליה שרה שיכולה לקבוע רגולציה. 

<אוה מדז'יבוז':>
אז יפה, לכן זה חלק מההמלצות שאני רוצה להעביר. קודם כל להביא את הנתונים, לבנות את התכנית, לראות מה אנחנו מצפים ואז מה אנחנו מציעים שיהיה מערך הבקרה ומה הענישה או תגמול. אפשר ללכת גם לתגמול טוב. להגיד, וואלה, לתת וי למי שכן עשה את הדברים הנכונים. אז זה מאוד בטיפול, זה מאוד קרוב לליבנו ואנחנו - - - מאוד. 

<היו"ר עאידה תומא סלימאן:>
אנחנו נצטרך לעשות את זה יותר מהר כדי שנפתח את זה לדיון.

<אוה מדז'יבוז':>
בסדר גמור. צמצום פערים מגדריים - יש לנו פה סל של דברים. גיבוש סל תכניות לחינוך לשוויון מגדרי בגני הילדים בשיתוף עם משרד החינוך. זה נושא שמאוד קרוב לליבי. נפגשתי עם מנכ"ל משרד החינוך. אנחנו הקמנו צוות, אנחנו מתחילים להקים צוות שהולך לטפל בעניין של חינוך מגדרי בגילאי הגן. שכל הגן יהיה כבר מוכוון לשוויון מגדרי. 

<היו"ר עאידה תומא סלימאן:>
אין במשרד החינוך את העניין הזה?

<אוה מדז'יבוז':>
אושרה היא מישהי שמובילה איתנו את העניין הזה במשרד החינוך. 

<אושרה לרר שייב:>
יש לנו בהחלט נהלים ויש לנו חוזר מנכ"ל ויש לנו גם חוזר מנכ"ל של היחידה לשוויון בין המינים וגם של שפ"י. אבל יש צורך לעשות לזה רענון ולהעמיק את זה. כי בין נהלים כתובים לבין מה שקורה בשטח יש פער תמיד. אז אני שמחה לחבור לרשות לקידום מעמד האישה שתסייע לנו באמת להעמיק בעבודה הזאת. תודה. 

<אוה מדז'יבוז':>
תודה לך. גיבוש שיתופי פעולה עם משרדים לקידום מעמד האישה במדינות בעולם - אין פה נציגי משרד החוץ אז אני אייצג אותם בכבוד. משרד החוץ העבירו החלטה מדהימה לפני שנה לדעתי, משהו כזה, החלטה בפה אחד שלא הגיעה להצבעה שכל מדינות האו"ם יחוקקו חוק בעניין הטרדה מינית. זאת אומרת כרגע, לפני ההחלטה הזאת, היו מדינות, אגב, כולל ארצות הברית הגדולה, שאין לה חקיקה ייעודית לעניין ההטרדות המיניות, אצלה זה מתוקף החוק הפדרלי, ולכן לא נכנסים לאיזה חוק אבל יש הסכמה פה אחד שכל מדינות העולם יחוקקו. 

ישראל נמצאת במקום מאוד טוב מבחינת החקיקה. ב-OECD אנחנו קיבלנו את הציון המקסימלי. גם החוק נחשב חוק טוב. יש לנו עדיין פער בעניין של אכיפה ושל מימוש החוק. חלק מהעניין שאנחנו רוצים זה באמת לכשנבנה את התכנית הלאומית למיגור ההטרדות המיניות ועוד נושאים יש לנו באמת עניין של דימוי הגוף ושינוי מודל היופי שאני אגיע לזה גם. גם שיתוף של כל הרשויות, לא כולם, אבל באו"ם מאוד מגלים בזה עניין. 

ייצוג ישראל בפורומים בינלאומיים ובכלל באו"ם לעניין צמצום פערים מגדריים - התייחסתי לזה בגדול. 

עידוד שוויון מגדרי בתעסוקה - יצירת מאגר יועצות לפיתוח תכנית לשוויון מגדרי במגזר העסקי. ואני פה חייבת לשתף אתכם באירוע מאוד מאוד מזעזע שאני חוויתי בשבוע שעבר. פניתי לשרגא ברוש, נשיא התאחדות התעשיינים, באתי עם עדי, שהגענו כדי להציע לו שאנחנו נשתף פעולה והרשות לקידום מעמד האישה תעמיד יועצות לפיתוח תכנית שוויון מגדרי בכל חברות התעשייה. 

מעולם, באמת, ואני 16 שנים בתפקידים מאוד בכירים ובעולמות מאוד גבריים ומול אנשי עסקים והכל, מעולם לא קמתי באמצע פגישה ועזבתי כמו שהייתי שם. הבנאדם לא נתן לי לדבר, אמר לי משפטים כמו "תשאירי את הפמינזם בחוץ". כשהוא רצה לתת דוגמה לעובדת שלו אז הוא אמר, אם אני רוצה משהו ממיכל אני אומר לה, מיכל מותק, ככה וככה. ואז הוא אמר לי, את לא מבינה למה באת ואז פנה למישהו אחר ואמר, "היא לא עשתה גוגל", כשאני נמצאת שם. ואז הוא אמר, את באת לבקש ממני עזרה. אמרתי לו, לא, באתי להציע שיתוף פעולה, לא באתי לבקש עזרה. "אני קובע את הכללים, אני מחליט מה יהיה" בצורה מאוד אלימה, מאוד שוביניסטית, מאוד מיזוגנית. 

מעולם לא נתקלתי בדבר כזה. וזה מאוד מאוד עצוב שככה עדיין בשנת 2018 נשיא התאחדות התעשיינים שיש אצלו שתי נשים מתוך 10 בדירקטוריון מרשה לעצמו לדבר, מרשה לעצמו להתייחס - - -

<מירב בן ארי (כולנו):>
אני חייבת לומר לך משהו. אני יו"ר שדולת כחול לבן ואני מכירה טוב את שרגע. ולא מה שהתחושות שלך וזה, אני לא אתערב, אבל אנחנו עושים עבודה נהדרת עם כל מה שקשור לנשים בתעשייה בפורום ספציפי של נשים בתעשייה. היינו אני ואיילת נחמיאס ורבין לפני שבועיים בכנס. יש את מור, היא מובילה את זה - - -
<אוה מדז'יבוז':>
היא הייתה שם גם בדיון. הוא השתיק גם אותה, זה בסדר. 

<מירב בן ארי (כולנו):>
עזבי, אני יכולה להגיד, אני שלוש שנים מתעסקת בכחול לבן ואני אומרת לך, יש לנו שיתוף פעולה נהדר - - -

<היו"ר עאידה תומא סלימאן:>
עם הנשים. 

<מירב בן ארי (כולנו):>
עם הנשים. 

<היו"ר עאידה תומא סלימאן:>
אוקיי. 

<מירב בן ארי (כולנו):>
ולכן אני אומרת, רגע - - - 

<היו"ר עאידה תומא סלימאן:>
זה אין ניגוד בדברים שאתן אומרות - - -

<מירב בן ארי (כולנו):>
זה מה שאני אומרת - - -

<אוה מדז'יבוז':>
אני פניתי אליו כדי לעשות משהו ואני לא נתקלתי - - -

<מירב בן ארי (כולנו):>
אבל יש לנו עבודה, אני - - -

<היו"ר עאידה תומא סלימאן:>
מירב, זה מצויין, אבל בואי לא נבזבז זמן כי זה לא מתנגד עם מה שהיא אמרה. 

<מירב בן ארי (כולנו):>
אנחנו עושים עבודה - - - את מתה על שדולת כחול לבן, אני יודעת - - -

<היו"ר עאידה תומא סלימאן:>
זה לא העניין של שדולה, אל תעשי את זה. 

<מירב בן ארי (כולנו):>
אז תקשיבי, עאידה - - -

<היו"ר עאידה תומא סלימאן:>
לא, אל תעשי את זה. 

<מירב בן ארי (כולנו):>
זה היה בהומור, אל תקחי את זה קשה. אנחנו עושים עבודה נהדרת עם נשים בתעשייה הישראלית גם בלעדיו. זה כל מה שאמרתי. 

<אוה מדז'יבוז':>
מעולה, ולכן - - -

<היו"ר עאידה תומא סלימאן:>
אבל גם צריך לחשוף כשיש אנשים כאלה שעומדים במקום של קבלת - - -

<מירב בן ארי (כולנו):>
אין בעיה, לא סתרתי את הדברים. 

<היו"ר עאידה תומא סלימאן:>
זה מה שנקרא תקחו את המגרש שלכן ותשחקו איתו כמו שאתן רוצות אבל אל תתקרבו לעוגה שלנו. 

<מירב בן ארי (כולנו):>
אני אמרתי בהתחלה, התחושות שלך, אני לא זה - - - אני רק אומרת, כדי לא לשפוך את התינוק עם המים שיש לנו עבודה מול התעשייה הישראלית ומול נשים בתעשייה, ולכן אני גם אעזור במה שצריך כי אני מתעסקת בזה. אני ואיילת מתעסקות בזה כל הזמן, בנשים בתעשייה, גם בלעדיו. 

<אוה מדז'יבוז':>
אנחנו באמת יוצאים לשיתוף פעולה עם משרד הכלכלה בעניין הזה, בעניין התעשייה, אנחנו אכן הולכים לכיוון הזה. עדיין אני חושבת שזה עצוב מאוד בשנת 2018. 

אנחנו רוצים, זה גם חלק היה, מימון לייעוץ לחברות במגזר הפרטי. אנחנו רוצים לפרוץ את העניין של משרדים ממשלתיים, כן האנחה במקומה, לגיבוש תכנית לצמצום פערים מגדריים. אנחנו נתחיל באמת עם התעשייה דרך משרד הכלכלה ונראה הלאה איך אנחנו ממשיכים. 

שת"פ עם הנציבות במשרד ראש הממשלה לעניין פיילוט יום עבודה מהבית. זה לא משהו שהולך בקלות. אני לא יודעת כמה, אני בטוחה שכן, יש עכשיו ניסיון של עבודה - - - את רוצה להציג?

<מיכל לזרוביץ:>
אני ראש האגף לשוויון מגדרי בנציבות. אנחנו מתעסקים קודם כל - - -

<היו"ר עאידה תומא סלימאן:>
שנייה. אני מבקשת, בואי, אוה - - -

<אוה מדז'יבוז':>
השיתוף פעולה איתם אבל סבבה. 

<היו"ר עאידה תומא סלימאן:>
בסדר, לא, כי אני מצטערת, את תתייחסי לזה אחר כך. אני רוצה לסיים את ההצגה של התכנית כדי לפתוח את הדיון. זה לא נגמר ככה. 

<אוה מדז'יבוז':>
אוקיי. מהלכים שהתחלנו בהם: שינוי מנגנון העדפת עסקים בבעלות נשים ברכש ממשלתית. יש בעיקרון החלטת ממשלה שאומרת שעסקים בבעלות של 51% נשים אמורה לקבל יתרון, העדפה מתקנת. זה לא קורה וחלק מהעניין שקשה לדעת את זה זה שלא יודעים כשבאים למכרז או דברים כאלו אם זה בבעלות אישה או לא בבעלות אישה. אנחנו עכשיו מול החשכ"ל ועוד גורמים כדי שבדף אל המכרז שמגישים נושא הבעלות שלה אישה יהיה מודגש ואז אף אחד לא יוכל לטעון שהוא לא ידע ולכן הוא עשה בחירה. זה לא מתקבל בתשואות בוא נקרא לזה ככה, לא, אבל אנחנו פועלים לעניין הזה. 

עכשיו אני גם הוצאתי פנייה בטפסים הבריאותיים, הממשלתיים, יש שם האם, יש שם האב ובהרבה הרבה מאוד טפסים יש רק שם האב. אני הלכתי לטיפול עם הבן שלי, הייתי צריכה למלא את שם האב. אין. הפנייה שלי הייתה, הוצאנו דרישה לשנות את זה לשם ההורה. כי יש שם אם ושם אם, יש שם אב ויש שם אב ויש רק אם ויש רק אב. אז הדרישה היא לשנות את זה לשם ההורה. 

<מירב בן ארי (כולנו):>
עשינו את זה גם בצבא, דרך אגב, את שם ההורה. 

<מרב מיכאלי (המחנה הציוני):>
גם הרי שינו את משרת הם למשרת הורה. 

<אוה מדז'יבוז':>
נכון, אז אנחנו מבקשים שזה יהיה Follow up.

הקמת מאגר נשים מומחיות בתחומים שונים - זה מתחיל מייצוג בתקשורת, מתפקידי הקודם, ודרך עכשיו שבוועדות ציבוריות אין מספיק נשים. המצב, אני חייבת להגיד, בדירקטוריונים של חברות ממשלתיות יש 42% ייצוג לנשים. זה עדיין לא מספיק אבל זאת נקודת מוצא סבירה. לעומת זאת, יו"רים, כמעט ויש רק גברים. אבל זה החלטות של השרים כי הם ממנים את היו"רים הממשלתיות. ובוועדות ציבוריות בכלל כמעט ואין ייצוג לנשים, בטח לא ייצוג נאות. 

אנחנו רוצים, פנינו לרשות החברות, אנחנו נקבל מהם את כל המאגר של הדירקטוריות שיש ואנחנו נציע לכל אחת להיות גם במאגר המומחיות של הרשות לקידום מעמד האישה וכל פעם שמישהו יטען בטעות שהוא נורא רוצה לשים אישה אבל אין לו נוכל לתת שם מעבר לכותרת שזה מאסט.

גיבוש תכנית עבודה למתן מענה לקשיים המרכזיים של אמהות יחידניות - אני חושבת שאנחנו, מירב ואני, חולקות את הדבר הזה, את הקרבה לנושא הזה. צריך לחשוב על כל מיני דברים. למשל, אני שנוסעת פעם אחר פעם לחו"ל לייצג את המדינה ונאלצת לשלם בייבי סיטר מכספי לילד שלי. אף אחד לא מכיר את זה, זה לא מוכר בשום מקום. צריך לבוא ולראות מה עושים בדבר הזה. 

התאמת טפסים ממשלתיים לציבור לשוויון מגדרי. התייחסתי לזה. 

הנגשת זכויות - זה מתכתב סוף כל סוף בשעה טובה פתחנו עמוד פייסבוק ועוד כמה ימים גם יעלה אתר. יש גם את הנגשת המידע גם לאמהות יחידניות. תמי מובילה שיתוף פעולה עם כל זכות בעניין של כל הזכויות למגזר החרדי, לנשים במגזר החרדי. אבל מאחר ואנחנו לחוצים בזמן אז תמי אני לא אתן לך לדבר, אני אעשה את זה מהר. 

סדנאות להגנה עצמית - זה בשיתוף משטרת ישראל. הוכשרו עכשיו 30 מדריכים לנפגעות הטרדות מיניות בצורה מאוד מאוד רגישה שרוצות. זה כבר נעשה בכל רחבי הארץ, זה פרוייקט מאוד מאוד נחמד. זה ביחד עם המשטרה הפרוייקט הזה. 

מתן ייצוג לנשים בקדמת הבמה - שוב, זה מתכתב עם התפקיד הקודם. אמנם הגענו למצב שאין פאנל כמעט בלי לפחות אישה אחת - - -
<היו"ר עאידה תומא סלימאן:>
יש הרבה, תאמיני לי. 

<אוה מדז'יבוז':>
כמעט, אבל באולפן שישי למשל או אצל איילה חסון - - -

<היו"ר עאידה תומא סלימאן:>
את מתכוונת בתקשורת, אוקיי. 

<אוה מדז'יבוז':>
כן, כן, דיברתי על התקשורת עכשיו, בקדמת הבמה. שוב, אנחנו רוצים מומחיות בתחום החוץ והביטחון ששם אין מספיק. אנחנו נפלאות בלייף סטייל, אנחנו אפילו מעולות בכלכלה, אבל יש לנו גם מה להגיד בתחום הביטחון והמדע והחוץ. וצריכות להיות יותר נשים בנושא הזה. גם נפגשנו עם פורום דבורה שהם יוכלו גם להעמיד נשים שמתמחות בתחום הביטחון והחוץ ואנחנו רוצים לקדם את הדבר הזה. 

כמו שהתחלתי ושרבבתי את זה במהלך המצגת - הרשות לקידום מעמד האישה בשלב הזה היא לא רשות עם שיניים. היא לא רגולטור ואין לה סמכויות אכיפה, ואין לה סמכויות ענישה ואין לה סמכויות תגמול. אז אחד מהדברים שאנחנו בודקים זה באמת, ואני דיברתי כבר עם כמה מכם, להפוך את הרשות לרשות סטטוטורית, היא כרגע רשות סטטוטורית, אבל להפוך אותה לרשות סטטוטורית עצמאית. 

<מרב מיכאלי (המחנה הציוני):>
לדעתי כבר יש הצעת חוק כזאת. 

<אוה מדז'יבוז':>
יש הצעת חוק, אנחנו מגבשים גם את ההמלצות שלנו. ואני גם חייבת להגיד שגילה, אין לה בעיה, היא ממש לא נאחזת בדבר, היא אומרת, תביאי את ההמלצה המקצועית שלה ותהיה, נקבל את ההחלטה המושכלת. זה אחד מהדברים כדי לאפשר. כרגע ההגדרה העיקרית שלה חוק שלנו זה מודעות, מודעות, מודעות. אז אנחנו קודם כל צריכים לגבש תכנית שתעמיק את המודעות לציבור שיודעים שיש רשות לקידום מעמד האישה בתור התחלה. זה לא היה ברור בשנים האחרונות. 

אז אנחנו באמת בונים תכנית להנחיל תפיסת עולם של שוויון מגדרי לכלל הציבור, בעיקר לדור הצעיר. קמפיינים שיעלו לאוויר בנושא פעילותה של הרשות, השקת אתר אינטרנט מעודכן ודף הפייסבוק שעלה לפני יומיים, בבקשה תעשו לייק. איחור קל של 14 שנים אבל אנחנו לא קטנוניים. זה עדכון על זה. 

מיצוב הרשות לקידום מעמד האישה ככתובת מרכזית למידע, ידע ופניות ציבור בנושא שוויון מגדרי. יש לנו חלום להפוך את האתר למקור כל המידע. ובאמת מלא מלא עמותות שנפגשתי איתן ודיברתי איתן שאני רוצה להציג את החומרים שלהן באתר כדי שכולם יגיעו ויקבלו את כל המידע. 
<יוליה מלינובסקי (ישראל ביתנו):>
האתר שלכם נורא לא מעודכן - - -

<אוה מדז'יבוז':>
זה מה שאני אומרת, אנחנו משיקים עוד כמה ימים אתר. 

<יוליה מלינובסקי (ישראל ביתנו):>
חדש?

<מירב בן ארי (כולנו):>
אתר חדש חוץ מעמוד פייסבוק. 

<אוה מדז'יבוז':>
בנוסף, ברור. 

<מירב בן ארי (כולנו):>
אני אשלח לך את המצגת שעשינו על - - -

<אוה מדז'יבוז':>
מעולה, הכל, יש שם - - - כן - - - 

<עליזה לביא (יש עתיד):>
המקום של הוועדה באתר שלכם יהיה?

<אוה מדז'יבוז':>
בטח, הכל יהיה. כל מי שרוצה להעביר לנו חומרים אני בעד. כמה שיותר, עם כמובן הפניות והכל, ברור. בעיניי ככה צריך להיות, אנחנו צריכים להיות במקום שמעבד את הכל. 

יש את יום האישה הבינלאומי הקרוב, בכנסת זה מחר, אבל בעולם זה בשמיני. הטייטל של האו"ם השנה זה נשים כפריות. זה פחות זה - - -

<מרב מיכאלי (המחנה הציוני):>
הטייטל יש לי בעיה איתו, לא עם הנשים הכפריות עצמן. 

<היו"ר עאידה תומא סלימאן:>
באנגלית זה נשמע אחרת. Rural women.

<מירב בן ארי (כולנו):>
אז מה הבעיה שלך עם נשים ש- - - 

<היו"ר עאידה תומא סלימאן:>
חברות הכנסת הנכבדות. 

<אוה מדז'יבוז':>
אני אייצג את מדינתנו בשבוע הבא. אם גילה תגיע אז היא תנאם ואם לא אני אנאם. אצלנו זה בסימן שזה נקודת פתיחה לנושא גם מאוד מאוד חשוב, שינוי מודל היופי ודימוי הגוף. מהגיל הצעיר ויופי בא בכל הצורות, בכל הגדלים, בכל המשקלים, בכל הגבהים. האו"ם הזמין אותנו לאירוע ספציפי עוד חודשיים על הנושא הזה, זה נושא שחובק את כל העולם, כל העניין של שינוי מודל היופי ודימוי הגוף.

<מירב בן ארי (כולנו):>
יש תצוגת אופנה. 

<אוה מדז'יבוז':>
יש תצוגת אופנה ואת משתתפת. 

<מירב בן ארי (כולנו):>
גם את. 

<אוה מדז'יבוז':>
נכון. אבל על זה לא צריך להגיד, אני עדיין מעכלת את זה. בשביל להראות - - - זה הלך ככה, הייתי באמצע ישיבה בחני ואז קיבלתי, אנחנו נורא רוצים שתשתתפי בתצוגת אופנה כי אנחנו רוצים לשנות את מודל היופי. מחמיא. 

<מירב בן ארי (כולנו):>
אני לקחתי את זה כמחמאה. 

<היו"ר עאידה תומא סלימאן:>
אני מודה לך אוה, אני חושבת שקודם כל אנחנו, אתם יודעים מה, יש פתגם בערבית שאומר שהעוגה בידיים של האני הופכת למשהו גדול, עכשיו משסוף סוף יש לנו תכנית אנחנו אפילו כאילו נזהרות לבקש. סוף סוף יש לנו תכנית אנחנו לא מנסות לקלקל את השמחה שסוף סוף יש תכנית ויש צוות ויש מנכ"לית. אבל אני חייבת להגיד, אחד הדברים ששמענו עליהם בתקופה האחרונה וזה אחרי שאת נכנסת לתפקיד זה העברת האחריות על הנושא של הדרת נשים שהוא נושא בוער ובועט בימים האלה, הועבר ממשרד המשפטים לרשות לקידום מעמד האישה. ואני הייתי רוצה לראות אותו חלק מהתכנית הזו וחבל שהוא לא נמצא. 

<אוה מדז'יבוז':>
אני רוצה להתייחס לזה. זה חלק מהפרדוקס הזה שנקרא הרשות לקידום מעמד האישה. אני נפגשתי עם דינה, אחת מהפגישות הראשונות שלי לדעתי. ואז אמרתי לה, אוקיי, אז מה, שהיא מדהימה,אגב, היא עשתה לי חפיפה מדהימה, ואז אמרתי לה, אוקיי, אז מה עושים. היא אמרה לי, לא ממש את יכולה לעשות משהו. 

אז אני רוצה לספר לכם את החוויה שלי מהשלושה חודשים בנושא הזה. כי איך שממש נכנסתי נפגשתי איתה ואז היא אמרה לי, את יודעת מה, תוציאי לכל המנכ"לים של המשרדים הממשלתיים שיתנו לך את הדברים שהם חשופים להדרת נשים. הוצאתי את המכתב לפני חודש וחצי, חודשיים, אף אחד לא הגיב. אני עומדת לתזכר אותם. 

אבל עזבו את זה. היה את האירוע הסיפור של מודיעין עילית, נכתב בעיתון שהמנכ"ל של העירייה הוציא תקנון. אני הוצאתי לו באותו רגע מכתב חריף עם רשימה של דרישות שיענה לי. כמה פעמים תזכרנו אותו? הוא לא טרח אפילו לענות. 

<מירב בן ארי (כולנו):>
גם לי הוא לא ענה. 

<אוה מדז'יבוז':>
גם דינה זילבר שלחה ליועץ המשפטי. דממה. עכשיו מה אפשר לעשות עם זה? עד שהרשות באמת, סליחה שאני חוזרת לזה עוד פעם, עד שהרשות לא תהיה רגולטור שיהיו לו כלים אז אנחנו נמשיך להוציא מכתבים - - -
<היו"ר עאידה תומא סלימאן:>
אני חושבת שהרשות תהיה רגולטור, זה טוב, אני לא מתנגדת לזה. אבל אני חושבת שאם לא יהיה ברור לכולם, ואני יודעת שאת עומדת מול אתגר לבנות את הרשות מחדש, אבל הרשות חייבת להיות גוף שבאמת עושה את הרעש המתאים סביב נושאים מסויימים. וזה לא יכול להתבצע בלי שיתופי פעולה עם כל מיני גורמים כולל הוועדה הזו. אני יודעת שהסיור שעשינו בבית שמש עשה את הרעש המתאים והציף את הנושא ואנחנו עוקבות אחרי מה שקורה. 
אנחנו מבחינתנו כבר אמרנו, ואני במיוחד אמרתי כמה פעמים שאני מוכנה לשתף פעולה ולחשוב ביחד איך באמת לקדם את הרשות למקום כזה שהיא כן תוכל אפילו לפני שהיא הופכת להיות רגולטור, אני לא רוצה להגיד את זה ולהשמע רע, לכלב השמירה על זכויותינו כנשים. ואני רואה בשנים האחרונות שהרבה מהסמכויות בלפקח על איך עושים את כל הנושא של גם חשיבה מגדרית, גם תקצוב מגדרי, גם ייצוג נשים בוועדות, גם וגם וגם, עובר לרשות. 
וזה יכול להיות שבשלב מסויים חשבו לקבור את זה ברשות אבל זה בידיים שלך. או לקבור או להחיות. ואני מאוד מקווה שאפילו אם הם מתכוונים לקבור את זה ברשות אנחנו לא ניתן להם. ולפחות לא תהיה קבורה שקטה. 

אני רוצה לתת אפשרות. אני יודעת שהממ"מ הכינו איזשהו מסמך שאנחנו נפיץ אחר כך. אני רוצה שתתייחסי אליו ממש בקיצור רב, ד"ר איילה, כדי שנוכל באמת לפתוח, בבקשה. 
<איילה אליהו:>
תודה. התבקשנו על ידי הוועדה לבדוק את נושא הייצוג ההולם לנשים בוועדות ציבוריות, שהזכרת אותו בדברייך, שעל פי חוק שיווי זכויות האישה צריך להיות בו ייצוג הולם לנשים ממגוון קבוצות האוכלוסייה. פנינו ל-29 משרדי ממשלה, קיבלנו תשובות מ-19 משרדים שלששה מתוכם אין בכלל ועדות. 13 משרדים דיווחו על ועדות. 

אנחנו רואים שתשובות המשרדים מעידות על חוסר הטמעה או חוסר היכרות עם חלק מהוראות החוק. למשל, קיבלנו תשובות שכוללות נתונים שהם לא רלוונטיים, כוללות נתונים על ועדות שהן בכלל לא ועדות ציבוריות או נתונים חלקיים בלבד, ולכן לא יכולנו לתת תמונת מצב מדוייקת של הייצוג של הנשים. אנחנו רואים שיש חוסר מודעות בקרב חלק מהמשרדים לגבי ייצוג הולם לנשים ממגון קבוצות האוכלוסייה. מהנתונים שקיבלנו אנחנו רואים ייצוג מצומצם ביותר לנשים ממגוון קבוצות אוכלוסייה. 

<היו"ר עאידה תומא סלימאן:>
המגוון, אם מתייחסים לזה, אמריקאית, מרוקאית, תוניסאית - - - אמריקאית, פולנית. ככה מתייחסים במשרדים. 

<איילה אליהו:>
אנחנו רואים גם חוסר מודעות לגבי חובת הדיווח על הקמת ועדות חדשות לרשות לקידום מעמד האישה. 

<אוה מדז'יבוז':>
אז אגב, לא, טיפה טיפה מה שהשתנה בגלל זה שעכשיו הם מודיעים לי בדיעבד כ"כסתח" שתדעי שמונתה אישה, שמונה גבר ויש מיליון נשים. קודם כל שיש ועדת ציבורית הם שולחים לי, אישרנו את המינוי של זה וזה, תדעי שיש רק גברים או רק זה, בדיעבד, אוקיי, שזה טיפה. 

<קריאה:>
שיש רק גברים או ש- - -

<אוה מדז'יבוז':>
שאין מספיק. הם מודיעים, זה סוג של "כסתח" כי זה בדיעבד. הם מודיעים - - -

<סיון יעקבסון:>
כי בשירות הלאומי היו המון נשים וכפי הנראה ייבחר גבר, ברשות לשירות לאומי. 

<איילה אליהו:>
אנחנו פנינו, גם, כמובן, אליכם, לרשות, שהבנו שאין מידע עדכני על ייצוג של כל הנשים בכל הוועדות - - - 

<אוה מדז'יבוז':>
יש - - - מה שאנחנו עכשיו שזה חודשיים, זה מתחיל רק, אנחנו מתחילים לבדוק. 

<איילה אליהו:>
המאגר כפי שאמרת נמצא בתהליכי עדכון, מאגר המומחיות. רק שלושה משרדים ציינו במפורש שהם לא פנו לרשות בחמש השנים האחרונות לשם סיוע באיתור נשים למועמדות בוועדות ושאר המשרדים לא התייחסו בכלל לשאלות. 

<אוה מדז'יבוז':>
תודה רבה, זה לצערי הרב בול. 

<היו"ר עאידה תומא סלימאן:>
אני חייבת להגיד שאנחנו פנינו למשרדים השונים בעניין הדרת נשים וביקשנו מהם דיווח. חלק חזרו אלינו ואנחנו הבנו שגם הם לא ממש יודעים איך לענות אז פיתחנו שאלון מאוד מפורט שנוכל דרכו והם התחייבו לענות עליו כדי שנוכל להוציא מזה איזשהו מידע בעניין. 

<אוה מדז'יבוז':>
אוקיי, זה התקדמות, כי לי לא ענו בכלל אבל אנחנו יכולים להסתמך על מה שהם יענו לכם. 

<היו"ר עאידה תומא סלימאן:>
אני חושבת שזה מעקב שצריך להיות צמוד ועקבי כי אחרת הם לא יבינו את האחריות בבקרה על העבודה שלהם. 

אני רוצה לתת לאורית סוליציאנו, מנכ"לית איגוד מרכזי סיוע, אבל ממש קצר אורית. 

<אורית סוליציאנו:>
תודה רבה. קודם כל אני מברכת, חיכינו המון זמן לרשות ולרשות פועלת ואני מאוד מברכת על התכנית ועל מה שהצגת היום ובכלל זה שהצלחת. אני זוכרת את הפגישה הראשונה איתך, לא היה לך שום צוות ועכשיו יש לך כבר את הרשימה הזאת. באמת כל הכבוד לך ולצוות וההצלחה שלכן זו ההצלחה שלנו. 
מכוון שהזמן הוא מוגבל אני רוצה לומר שלוש נקודות קצרות. דבר אחד, ואני מסתכלת על חברותיי כאן, שחלקנו כבר ותיקות במאבק מארגונים, נורא חשוב לדעת שיש המון המון כוח וידע מקצועי של ארגוני נשים. יש כאן, שוב, אני מסתכלת על החברות כאן בחדר, אנחנו מארגונים משותפים בעבר, יש גוף ידע מקצועי בארץ בתחום מגדר ואני חושבת שהרשות ממש חייבת להשתמש בו ולעשות את הדברים שהארגונים לא יעשו. 

סתם כדוגמה בהיסטוריה שלי שהייתי בשדולת הנשים עשינו רשימת מומחיות ועכשיו אני עוד פעם שומעת. סתם רק כדוגמה. להיפך, הרשות צריכה ללכת על הדברים המערכתיים הגדולים ולהעזר בנו, ואנחנו כאן כדי לתת לך ולכן את הגיבוי ובאמת לעבוד בעבודה במאקרו - - -

<אוה מדז'יבוז':>
ענבר באה במיוחד להיות, לעבוד, אני הרגשתי, חלק מהדברים בארבעת החודשים האחרונים, נפגשתי באמת עם כולכם, וחלק אפילו יותר מפעם אחת, אבל הרגשתי שאני לא מצליחה לשמור על הקשר הרציף שאני רוצה, ולכן ענבר היא ממש ייעודית והתפקיד שלה זה לעשות את הדבר הזה שלא יתפקששו דברים ושלא ייעשו דברים פעמיים. 
<אורית סוליציאנו:>
בדיוק. אז אני אומרת שיש היסטוריה ויש ידע ואני בטוחה שחברותיי מהארגונים האחרים באותה דעה. אנחנו רוצות לעזור לך שאת תעשי את הדברים בקומה הבאה. 

ואני אקפוץ מזה לעוד קומה. אני חושבת שצריך להתחיל לראות את התחום של מגדר כמקצוע. אפרופו, את כתבת שאחת מההמלצות שלך זה הגדרת התפקיד של היועצת לקידום מעמד האישה ברשות המקומית והפיכתה לעוגן משמעותי ומשפיע על הארגון. מה שקורה היום, ואנחנו כולנו מכירות, זה כל מיני נשים, חלקן מאוד מקצועיות אבל חלקן גם לא, מקבלות תפקיד, ומכוון שחלקן לא מספיק מקצועיות זה גול עצמי. ולפעמים אם אני רוצה להאמין בקונספירציה אתן יכולות לחשוב למה לא תמיד יתנו לנשים הכי חזקות והכי משמעותיות כי אם תהיה אישה הכי חזקה והכי משמעותית יהיה שינוי.

דבר שלישי, אני חושבת שהוועדה שבראשה עומדת עאידה, שהיא באמת ועדת סופר מקצועית ועולים כאן דברים מאוד מאוד חשובים, חשוב להתחבר לזה, לא התחלנו אתמול. וחשוב לי לציין גם מה שאת סיפרת על שרגא ברוש, מכוון שגם, אני לא מדברת פרסונלית, אני מדברת מהותית, אנחנו מנסים כבר דיי הרבה זמן לקדם את הקוד הוולנטרי למניעת הטרדה מינית. אני קוראת לרשות לעזור לנו ואחד מהדברים ש- - - הקוד הוולנטרי זה כלי אדיר להאבק בהטרדות מיניות במדינה. עשינו את זה במכון התקנים ויש עכשיו מאבק של בעלי כוח ואינטרסים של בעלי עסקים לצאת נגד זה גם אם איגוד התעשיינים - - -

<היו"ר עאידה תומא סלימאן:>
אורית, אני מציעה שתעבירו את ההצעה הזו לתכנית הלאומית למאבק בהטרדה מינית. 

<קריאה:>
באו"ם עכשיו מדברים על זה. 

<אורית סוליציאנו:>
אנחנו נעביר. אני יכולה להגיד שהזמינו אותי להציג באו"ם את הנושא הזה. כי אפרופו הצעת ההחלטה שעברה באו"ם בנושא- - -

<קריאה:>
החלטה מדהימה. 

<אורית סוליציאנו:>
כן, ולהציג את הקוד הזה בחו"ל ובארץ אנחנו לא מצליחים לקדם את זה עדיין כתקן. 

<היו"ר עאידה תומא סלימאן:>
תודה רבה. אני רוצה, סביונה רוטלוי, שופטת בדימוס, בבקשה. 

<סביונה רוטלוי:>
אני רוצה לומר כמה מילים. את דיברת על העדר שיניים לרשות. זאת באמת בעיה מרכזית. אני רוצה לנצל את השתי דקות הבאות להראות איך נשים בעבר העזו לעשות הרבה יותר דברים ממה שאנחנו מעזות היום. וזאת הזדמנות להזכיר את חברת הכנסת רחל קגן שבשנת 1951 הייתה חברת כנסת מטעם ויצו והעלתה את הצעת החוק שהיא קראה לו: משפחה ושוויון לנשים. המפלגות הדתיות גרמו לכך שבעצם נגסו בהצעת החוק הזאת, אנחנו מכירים אותה היום כחוק שיווי זכויות האישה על ידי כך שהחריגו את כל הנושא של המעמד האישי. 

רחל קגן לא באה להצביע, פרשה אחרי זה מהכנסת, המשיכה לפעילויות אחרות וחזרה אחר כך לכנסת נוספת, הכנסת החמישית אם אני לא טועה. למה אני מביאה את הסיפור הזה? כי ביום האישה הבינלאומי אני חושבת שאנחנו צריכות להזכיר לעצמנו מי עומד מאחורינו. אותן הגיבורות, האמיצות, הנחושות שכן היו מוכנות ללכת נגד הממסד ובמקרה זה הממסד הגברי שלצערי הרב כנראה לא השתנה בהרבה, לפי סיפור ברוש. 

רק שאנחנו היום מכירות גם את המושג של שיימינג שלא העזנו להשתמש בו ואני חושבת שהתפקיד שלך אם קורה אירוע כזה זה להביא לידיעת הציבור. לא יכול להיות שזה יישאר מעשה עלבון שלך מול אדם מסויים. זה צריך להיות בידיעת הציבור. ואני באמת קוראת לך לגלות עירנות במצב הזה כי את מייצגת בעצם המון נשים במדינת ישראל, אמורה לייצג. אז זה מה שהיה לי להגיד כרגע. 

<אוה מדז'יבוז':>
אני מאוד מסכימה איתך ובגלל זה היה חשוב לי לספר את הסיפור הזה פה ואני אמשיך לספר אותו לכל מי שירצה לשמוע ולא ירצה לשמוע. 

<היו"ר עאידה תומא סלימאן:>
אוקיי. חברת הכנסת מירב בן ארי. 

<מירב בן ארי (כולנו):>
תודה רבה גברתי היושבת ראש. קודם כל תודה לך, אוה, אנחנו כבר ישבנו, דיברנו, אני מאחלת לך בהצלחה. אנחנו היינו כאן בתקופה של ואקום שכמובן ארגונים פועלים ללא הרף אבל הרשות ומנכ"לית זה מאוד חשוב בעיניי אז אני אאחל לך בהצלחה. אני אציע את עזרתי חוץ מזה שאני כאן ובאמת פעילה בכל מה שקשור לנשים, זה בנושא של התעשייה הישראלית שאמרתי ובנושא של האמהות חד הוריות. כל הזמן אומרים לי להגיד משפחות חד הוריות אבל אני אמשיך להגיד אמהות חד הוריות כל עוד 97 - - -

<אוה מדז'יבוז':>
יחידניות.

<מירב בן ארי (כולנו):>
אמהות חד הוריות. יש יחידניות ויש חד הוריות שנגזר עליהן להיות חד הוריות. יש יחידניות שבחרו, אני מכירה את זה מהבית. עכשיו אני רוצה להגיד לך משהו. אני רוצה להגיד, יהיה לך כל הזמן דברים שיבואו ויתקיפו אותך ואני שמחה שאני מדברת אחרי השופטת סביונה כי אנחנו עברנו את זה כאן שלוש שנים. אנחנו עוברות הרבה פעמים, וצריך לשים את זה על השולחן, התקפות שוביניסטיות קשות. 

אפילו הבוקר אצל קלמן עולה איש הזוי ואומר שהסיבה שאין פרס ישראל לנשים זה כי הן אשמות ואנחנו לא - - - אז אני רוצה להגיד לך שלא תיפול רוחך וגם היושבת ראש מכירה את זה וגם יש כאן חברות כנסת שעוברות, ואנחנו עברנו את זה גם עם חזקת הגיל הרך, ועברנו את זה בכל כך הרבה צמתים כאן בשלוש שנים האחרונות של התקפות. ותדעי לך שגם אם לפעמים זה מפיל רוח אל תחלשי, תדעי שיש כאן הרבה ארגונים חברתיים - - -

<היו"ר עאידה תומא סלימאן:>
זאת עוד סיבה דווקא לזקוף קומה, להתחזק ולענות. 

<מירב בן ארי (כולנו):>
כן, להתחזק, בדיוק. זה בדיוק כמו שכל הזמן יורדים עליי בפייסבוק שאני אקרא לזה משפחות עצמאיות ואני מעצבנת אותם ואני אומרת שהרוב נשים. כי כל עוד 97% ממשקי הבית במשפחות כאלה תוביל אותן נשים, פעם אחת אפשר להשתמש במושג נקבה באופן קבוע. אז הנה אני אומרת לך ואני חוטפת ולא מפריע לי, ואני הרבה פעמים אומרת לך, לפעמים אני מרגישה ואני לא יכולה להתעלם מזה, מהעובדה שאת תהיי כאן תחת התקפה.

ואני רוצה להגיד עוד משהו, שלפעמים את תהיי תחת התקפה גם של נשים. כי הרבה פעמים אנחנו שומעים את חוסר הפרגון דווקא מנשים. שתדעי שהארגונים החברתיים ובעיקר הנשים שמובילות אותם נמצאות מאחורייך, גם כמובן חברות הכנסת. ושלא תיפול רוחך. אני אומרת לך, מניסיון, לצערי, זה קורה. ולא רק מגברים. וזהו, ושיהיה לך בהצלחה, כל מי שנמצאת כאן בשולחן הזה - - -

<היו"ר עאידה תומא סלימאן:>
אבל צריך להפריד בין ירדו עלייך לבין יבקרו אותך, לא?

<מירב בן ארי (כולנו):>
לא, תשמעי, הביקורת אין שום בעיה, אנחנו - - -

<היו"ר עאידה תומא סלימאן:>
אוקיי, זהו, כל עוד שאנחנו מסכימות על זה. 

<מירב בן ארי (כולנו):>
ביקורת זה רלוונטי, אבל ברגע שזה יורד לרמה אישית של לבוא ולומר שזה בגלל שאת אישה, כמו הבוקר שראינו את זה, ברעיון, אז תדעי שזה לא שם. 

<היו"ר עאידה תומא סלימאן:>
טוב, יש לי עוד רשימה ארוכה של נשים שרוצות להתייחס ונציגות ארגונים. אז בואו נעשה את זה ממוקד. אני מאוד מבקשת בעיקר להתייחס לתכנית הפעולה ולתפקיד של הרשות. אני רוצה לתת לעורכת דין מיכל גרא מרגלית. 

<מיכל גרא מרגליות:>
אני מייצגת את שדולת הנשים בישראל. קודם כל, תודה לגברתי היושבת ראש ותודה לך מנכ"לית הרשות. לפני ארבעה חודשים הגעת לפה ואמרת, אין לי מושג, והיום את מציגה רשימה ארוכה ומרשימה מאוד של נושאים. אני מודה שהרשימה הארוכה והמרשימה מאוד של הנושאים מדאיגה אותי כי היא ארוכה מאוד מאוד מאוד ואני חושבת שיש המון המון נושאים חשובים מאוד. 

ואני גם באופן אישי מתמודדת כל הזמן עם זה שפונות אלינו ואומרות, אתן שדולת הנשים, איך אתן לא עושות x y z? ואנחנו אומרות, אנחנו לא יכולות לעשות הכל. יש כל מיני ארגונים שעושים כל מיני דברים. והדבר הזה של להגיד לא, אני חוששת שאתן תלמדו על בשרכן. ואני באמת מאחלת שתוכלו לייצר היררכיה יותר טובה בין הנושאים כדי שתתקדמו. היררכיה ולוחות זמנים וכן הלאה. 

אני כן אעיר כמה הערות מאוד קצרות ביחס לדברים שעלו. א' לעניין היועצות לקידום מעמד האישה ברשויות המקומיות - אנחנו עושות עבודה מתמשכת מול משרד הפנים שהתקדמה מאוד מאוד לשנות את חוזר המנכ"ל בהקשר של היועצות. מה שקרה זה שיש את החוק ויצאו כמה חוזרי מנכ"ל במהלך השנים. חוזר המנכ"ל לקחו את המינימום בחוק והפכו אותו במקרה הטוב למקסימום. שזה דבר שערורייתי. זה מאוד מאוד מתקדם. יש חוזר שהוא כמעט מוכן ומאוד נשמח גם שיהיה חלק מהדבר הזה. 

התפקיד שלך בכל הנוגע להכשרות אין בלתו. זאת אומרת, את היחידה שיכולה לעשות את הדבר הזה, זה תפקיד מאוד מאוד חשוב, מאוד דרמטי וגם ברור שהדבר שהכי חסר בתוך הרשויות זה תקנים. 

<אוה מדז'יבוז':>
נכון, אבל תקנים זה לא אנחנו לצערי. 

<מיכל גרא מרגליות:>
משרד הפנים אמר שכמו שהרווחה מביאים תקנים למנהלי מחלקות רווחה ברשויות מקומיות, ולכן המועצות מאיישות של תפקידים של מנהלי ומנהלות מחלקות רווחה כך המשרד לשוויון חברתי והרשות לקידום מעמד האישה צריכים להביא תקנים. הסיפור של התקנים זה לגמרי אצלכם מבחינת משרד הפנים, בוא נראה מה אפשר לעשות. 

<היו"ר עאידה תומא סלימאן:>
אני חייבת להגיד, היה תקנים, הונחו במשרד, היה רק צריך לפעול כדי שתזוז התכנית הזו. אני כבר שנה וחצי מחכה לה. 

<מיכל גרא מרגליות:>
נכון, אז עכשיו הגורם בתוך הממשלה אמור להניע את הדבר. יושבת הראש, אני חושבת שהעבודה שלך בנושא היא סופר חשובה ודרמטית.

חוות דעת מגדריות זה משהו שאני מאוד מאמינה בו, אני מפצירה בכן לתפוס את זה הרבה יותר מוקדם, כנראה דרך הצעות חוק ממשלתיות ששם אפשר גם להגיב ברמת התזכיר ועוד שיכניסו אתכם עוד לפני התזכיר אל תוך העבודה. אנחנו יודעות, שוב על בשרנו, אנחנו מגישות מדיי שבוע עמדות לוועדת שרים וחקיקה בשלב נורא נורא מאוחר - - -
<היו"ר עאידה תומא סלימאן:>
בדיוק רשמתי לי שזה משהו - - -

<אוה מדז'יבוז':>
בגלל זה התייחסתי לזה במיוחד. 

<מירב בן ארי (כולנו):>
כן רואים את התגובות שלכן אבל - - -

<מיכל גרא מרגליות:>
אנחנו מגיבות כי זה חשוב לנו להגיב אבל זה ברור שזה שלב מאוד מאוחר. אבל מה שאת יכולה לעשות זה לא מה שאנחנו יכולות לעשות. גם זה - - -

<מירב בן ארי (כולנו):>
גם אני דרך אגב לא רואה את התזכיר לפני שהם עולים לוועדת שרים. 

<מיכל גרא מרגליות:>
נכון, אבל בהצעות חוק ממשלתיות היא צריכה להיות חלק מההליך. 

<היו"ר עאידה תומא סלימאן:>
זה חובה שאתם כרשות תתנו את חוות דעתכם המגדרית. 

<מיכל גרא מרגליות:>
זה חלק מהחוק. 

<היו"ר עאידה תומא סלימאן:>
כן, זה מה שאני אומרת. 

<מיכל גרא מרגליות:>
בתחום של הדרת נשים שזה אכן תחום שעבר וזה תחום ליבה ששדולת הנשים עוסקת בו, אם תוכלו להפעיל לחץ בכל הנוגע להחלטת הממשלה שמיושמת באופן חלקי - - -

<היו"ר עאידה תומא סלימאן:>
איזה?

<מיכל גרא מרגליות:>
החלטת ממשלה שנוגעת להדרת נשים. היא מיושמת באופן חלקי, זה ראוי, זה תפקידכם, זה משהו שהוא בוודאי אפשר להפעיל בו לחץ. אני לחלוטין מסכימה עם היושבת ראש במובן שגם הדיבור הציבורי ביחס לנושא הזה הוא מאוד מאוד דרמטי. כל העניין של שומרת סף בתחום הזה הוא מאוד משמעותי. 

יש לי הרבה מה להגיד, אני אתייחס לעוד נקודה אחת וזה הבחירות המקומיות שאת התחלת את דברייך בעניין הזה. אני חושבת שיש לנו הזדמנות אדירה בשנה הזאת. אנחנו באמת, אם פמניזם נבחרה למילת השנה של 2017, אנחנו באמצע עוד גל בתוך המהפכה הפמניסטית שהוא מאוד משמעותי, יש פה סיכוי מאוד טוב לעשות שינוי בתוך הבחירות המקומיות, זה הלחם והחמאה של היום יום שלנו, של חינוך ורווחה. מה שחסר, שדולת הנשים היא חלק מקואליציית מקומיות שפועלת לדבר הזה ומה שחסר זה באמת כסף גדול לקמפיין למשל שזה משהו ש- - -

<אוה מדז'יבוז':>
זה מה - - - בדיוק מה שהתייחסתי אליו - - -

<מיכל גרא מרגליות:>
בדיוק. זה דבר שאפשר לעשות, לא להגיד למי לא להצביע, להגיד למי להצביע. ככה המדינה - - -

<אוה מדז'יבוז':>
צריך לקרוא לנשים להיות חלק - - -

<מיכל גרא מרגליות:>
להיות חלק ולהצביע. זה דבר באמת חשוב גם. 

<אוה מדז'יבוז':>
אבל האמת לא מפצחים את זה עדיין משפטית - - -

<מיכל גרא מרגליות:>
ובהצלחה רבה. 

<היו"ר עאידה תומא סלימאן:>
תודה. אורלי. 

<אורלי אלמגור:>
רק שאלה לגבי ההשתתפות בתהליך. יש שם את התהליך המערכתי של - - - יש היום בממשלה את התהליך שקורה עם ה-RIA עם ה- - - בשלב דיי מוקדם. השאלה זה למה אתם לא הולכים לאיזשהו תהליך עם הערכת מספר מגדרית של חקיקה ובמקביל לאותו ציר. אני מזכירה שכשהתחלנו בהתחלה לדבר על זה, הוועדה התחילה לדבר על זה בהתחלה היינו - - -

<אוה מדז'יבוז':>
אני אענה לך בתשובה מאוד מאוד פשוטה - - - 

<אורלי אלמגור:>
רגע, זה הגיע מתוך אותו רעיון של - - -

<אוה מדז'יבוז':>
אני אגיד לך מה, עד עכשיו לא הייתה ברשות פונקציה שיכולה לתת מענה. יש פונקציה שבאה מהתחום המגדרי לעניין הזה אז עד עכשיו זה לא טופל. קרן נכנסה לפני יומיים, היא תמפה את הדרך הכי - - -

<אורלי אלמגור:>
מיכל דיברה על הסיפור של השלב בתהליך - - - ובסוף יש כאן שני תהליכים שהם מקבילים. אגב, ובחלק מהמדינות האחרות הסתכלנו ולפני עשר שנים הערכת השיטה המגדרית הייתה חלק מ-RIA - - - שני תהליכים דיי דומים לפחות לפי איך שאנחנו רואים את זה. 

מבחינת התהליך אתן לא מוציאות - - -

<היו"ר עאידה תומא סלימאן:>
פרופסור רחל ארהרד. 

<רחל ארהרד:>
תודה רבה. באמת שאפו, את מה שנקרא לומדת מהירה. יפה מאוד והתכנית אכן רחבה ומפיקה רבות. אני כמי שבאה מהאקדמיה עוסקת במחקר ויש מחקר שנקרא ניתוח תוכן ואז מתחילים לראות איזה מילים מופיעות בשכיחות, איזה נושאים. אז אני אגיד מה חסר לי ואחר כך אני אגיד מה העודף שלך. 

תראו, בכל ההצגה, גם מבחינת האוכלוסיות וגם מבחינת נושאים דובר כאן על אוכלוסיות מושתקות. ואם אנחנו חוזרים לאיוש של המשרד, זהו פלח מגזר, קהילה, אוכלוסייה וגם נושאים שהם מבחינת חולי חברתי, בוודאי הנושא של הטרדות מיניות. מה שחסר היה מאוד ואנחנו משוועות שיופיע ויקודם זה אותן מילים שקשורות לאקדמיה, שקשור למחקר, למדע, לפיתוח, לחדשנות. 

שכן האם הרשות באה, מבחינת תפיסת עולם בסיסית, רק לתקן עוולות, קיפוחים, אפליות שהן רבות מספור או באותה הזדמנות ואולי כמסר חיובי לקדם את אותן נשים עם יכולות אדירות ולא להגיע למצב שלפרס ישראל לא מוצאים נשים. ויש נשים מדהימות ואחד הדברים שהייתי מאוד מאוד שמחה אם בתכנית הייתי שני דברים ממליצה בחום שיהיו שם. הנושא הראשון זה מחקר והערכה. 

רבותיי, ולך אני אומרת את זה אוה, שבעוד שנה, שנתיים, נבוא ונאמר, התכנית היא אדירה וכמו ששירה אמרה צריכים תעדוף, מה קודם, מה הליבה. אבל שיהיה לנו איזשהו מחקר ותהיה איזשהי הערכה ונאמר עיצבנו, מה השגנו, מה לא השגנו. ולכן אני כל כך שמחה שד"ר איילה אליהו כאן שהיא מראה רק בקצה קצה הוא נתן כאן נתון אחרת יקירותיי אנחנו מדברות. אז זה הנושא הראשון. 
והנושא שהיינו רוצים לראות כאן ו- - - מישהו על קידום מערכת ההשכלה הגבוהה. רבותיי, במערכת ההשכלה הגבוהה יושב ציבור של חצי מיליון אנשים. ואת הציבור הזה, למעלה מחציו נשים, זו קבוצה אדירה שאנחנו צריכים לקדם ולהפיק ממנה את המירב. ופה בחדר למעט ד"ר אלה שטראוס, משרד המדע, פיתוח מחקר חדשנות, חייב ברשות להיות מישהו שמביא את הקול. 

והבאתי רק מה שקיבלנו אתמול חלקנו, מה-EU, מהצוות הכי מוביל שם, חומר שיצא בפברואר 2018 עם נתונים, עם דוגמאות של איך, מה שדיברנו כאן, מקדמים נשים בדירקטוריונים, ברשויות מקומיות, בתפקידים. כל הדברים האלה אנחנו לא צריכים להמציא אותם. לכן אני מציעה שאצלך ברשות יהיה גם מישהו שעינו תהיה פקוחה לא רק לחולשות אלא לחוזקות. החוזקה שלך זה לעשות רעש רב, לעשות שיימינג, לעשות בליימינג שזה נפלא. 

ודבר אחרון כשאלה, פה אין לי דעה, אני רק לעמיתותיי היקרות מציגה כשאלה. בחדר הזה יושבות רק נשים והאם הרשות היא על טהרת הנשים, למען נשים, ואז יש לך מפגש מתסכל כמו אתמול. אנחנו צריכים לעבוד ביחד והמפגש של אתמול הוא שיעור מעלף ב-א' וב-ע' - - -

<היו"ר עאידה תומא סלימאן:>
לא, אבל אני חושבת שהמפגש הזה, בואו גם לא נאשים את עצמנו. כן לפעמים צריך שנעבוד כנשים ביחד, כן צריך לעבוד עם גברים, אבל עצם העובדה שזה קרה במפגש הזה כשהיא ניסתה לעבוד איתו זה מעיד על המצב - - - אין גברים פה לא בגלל שאנחנו לא רוצים לעבוד איתם, הם לא נמצאים פה כי זה לא מעניין אותם וכי הם לא משלמים מחיר על העמדות שלהם. ואני חושבת שאנחנו נמצאים עכשיו בשלב אפילו יותר גרוע ממה שהיינו בו לפני עשר שנים. וזה אחד מהדברים שצריך להבליט. 

ואני חושבת שהגיע הזמן גם שהרשות, נכון צריכה להיות אולי באיזשהו שלב רגולטור ויכולה כן להעניש אבל אני חושבת שגם צריך לדעת כרשות להשען ולהעזר בכוחות שנמצאים בארגוני הנשים. כי בסופו של דבר היא לא תוכל לעשות את העבודה, הרשות לא תוכל לעשות את העבודה שצריכה להעשות בתוך המשרדים. ומשרד המדע הוא צריך לעבוד קשה כדי לקדם נשים במחקר ובאקדמיה. ומשרד החינוך צריך לעבוד מאוד קשה כדי לקדם את הנשים. וכל משרד. והתפקיד שלה הוא להיות או המצליף או המכוון או המדריך, אבל לא לעשות את העבודה במקומה, זה לא מתקבל על הדעת לעשות את העבודה במקומם. 

הדס בן אליהו משוות. 

<הדס בן אליהו:>
תודה רבה. אני מצטרפת לכל מה שנאמר עד עכשיו ולברכות. אני רוצה כמה התייחסויות בהקשר של תכנית העבודה. זה באמת אתגר בלתי ניתן לתיאור. אם אני מדמיינת את החומה עם החורים שהשטפון מגיע ויש אינספור חורים ומעט מאוד אצבעות לסתום את השטפון הזה. אבל אני חושבת שגם יש כוחות מסייעים שאני לא בטוחה שהם מספיק נמצאים על המפה התודעתית של הרשות והייתי שמחה לדעת שהם אכן נמצאים שם ומקבלים מקום. 

וזה שיש בתוך השדה של הארגונים הפמניסטיים הרבה מאוד מהלכים ופרוייקטים שנמצאים כבר בעבודה, שנמצאים בתהליך והממשק שלהם עם התכניות של הרשות הוא ממשק שיכול להיות מאוד הדוק. אני אתן דוגמה משני הפרוייקטים שלנו, אחד זה מדד המגדר, המדידה של אי שוויון מגדרי בישראל, פרוייקט מתמשך מזה חמש שנים שבמסגרתו גיבשנו מאגר נתונים מאוד עשיר על אי שוויון שמשמש, אני חושבת, לא מעט גופים. והפרוייקט השני הוא הפרוייקט של פיתוח מרכז ידע, נשים ומגדר בישראל שגם הוא יש לו אני חושבת ממשק מאוד הדוק עם השאיפות ועם תכנית העבודה של הרשות. 
חסרה לי פה עדיין המועצה המייעצת. לפי, אני לא יודעת את המושג המשפטי, אבל לפי התקנות - - -

<היו"ר עאידה תומא סלימאן:>
לפי החוק צריך שתהיה ועדה מייעצת לרשות לקידום מעמד האישה. 

<הדס בן אליהו:>
נכון. שהיא פלטפורמה מאוד משמעותית גם להכוונה, גם ליצירת שיתופי פעולה, גם להתעדכנות בידע. והיינו מאוד שמחות לדעת שהמועצה הזאת חוזרת לחיים פעילים לצד הרשות. 

<היו"ר עאידה תומא סלימאן:>
תודה. ברברה סבירסקי, מכון אדוה. 

<ברברה סבירסקי:>
יש לי שתי ברכות ושתי בקשות. 

<היו"ר עאידה תומא סלימאן:>
נדלג על הברכות. 

<ברברה סבירסקי:>
זה לא מה שאת חושבת. 

<היו"ר עאידה תומא סלימאן:>
זה לא עניין של מה אני חושבת, איך את יודעת מה אני חושבת, אני רוצה להיות עניינית. אנחנו כבר שעתיים יושבות. אולי אתן לא שמתן לב אבל בכנסת בינתיים עלולה ליפול ממשלה בשעתיים. 

<ברברה סבירסקי:>
בקשה ראשונה - בתור ארגון מרכז אדוה שמלווה את התקצוב המגדרי, אני בכל זאת מברכת את העובדה שיש פה את עדי ושאנחנו עובדים איתה. קודם לא היה תפקיד כזה וזה מאוד מאוד תורם. והבקשה היא, אני מבינה שזמנה מוגבל. אם זה באמת נכון שיהיה מישהו בגובה שלה, זאת אומרת בכוח שלה, בשכל שלה, שתמשיך לעבוד איתנו. זה מספר אחת. 

בקשה שנייה - אחרי שמונה חודשים שחיכיתי לחוזה, זה לא באשמתך, זה לפני שאת באת. כשאת באת כמעט מייד היה חוזה. אני מוכרחה לומר את זה ואני שמחה על זה. אבל אני רוצה תכנית עבודה. אני רוצה לא רק זה, אני רוצה להיפגש איתך ועם עדי ואני רוצה שנעשה לו"ז כי העובדות שלי- - -

<היו"ר עאידה תומא סלימאן:>
אוקיי, אני חושבת שהיה אפשר לעשות את זה גם בשיחת טלפון, ברברה, אני מצטערת. 

<ברברה סבירסקי:>
אי אפשר היה. אז סליחה. 

<היו"ר עאידה תומא סלימאן:>
אוקיי, תודה. נעמי רגב, בבקשה גברתי. 

<נעמי רגב:>
אני מייצגת למעלה מ-32,000 נשים וגברים מתנועת נשים עושות שלום. מצטרפת לברכות וגם שמחה שאני קצת אדלג על חלק מהדברים שהתכוונתי להגיד כי כבר הייתה התייחסות אליהם. מה שאני רוצה לבקש ולחדד זה בעצם את ההתייחסות להחלטה 1325 של האו"ם שכולם מכירים אותה שקוראת לייצוג הולם של נשים ממגוון קהילות במוקדי קבלת החלטות, כולל בתחומים של ביטחון ושלום, לא עוד רק גנרלים בדימוס שיעסקו בתחום הזה. 

ואני רוצה עוד לחדד ולהוסיף שידוע שארגוני נשים הקימו תכנית פעולה לתפארת, ליישום החלטה 1325 בעקבות התכנית פעולה הזאת ובעקבות דברים נוספים וגורמים בינלאומיים שהקימו תכניות פעולה כאלה. הייתה גם תכנית החלטת ממשלה מדצמבר 14' 2331 שבעצם קראה להקים צוות בראשותך שלא היה עד עכשיו רשות כזאת ביחד עם גורמים ממשלתיים וציבוריים נוספים שהדבר המרכזי שם זה הטמעת חשיבה מגדרית ואני לא ארחיב בנושא בגלל הזמן הקצר. 
<אוה מדז'יבוז':>
זה אחד מהיעדים המאוד ברורים של התכנית עבודה הזאת וגם דיברנו על - - -

<נעמי רגב:>
זה אתגר מאוד רציני ואני מאחלת בהצלחה. 

<היו"ר עאידה תומא סלימאן:>
כן, יש הבדל בין הניסוח שאתם הכנסתם לתכנית לבין הדבר. 

<אוה מדז'יבוז':>
אנחנו נתנו בתכנית כותרות, לא את הדרך ביצוע. כמו לגבי מחקר יש לנו ארבעה מחקרים - - -

<היו"ר עאידה תומא סלימאן:>
לא, אני חושבת שיש הבדל אם את שמה לעצמך את המטרה לפתח מסמך - - -

<אוה מדז'יבוז':>
המטרה הסופית היא לפרסם אותו. 

<היו"ר עאידה תומא סלימאן:>
בין זה לבין ועדה שיושבת וחושבת ומפתחת דרכי הטמעה, חשיבה מגדרית במשרדים זה יכול להיות אחד התוצרים של הוועדה. אבל לא לקבוע את הקמת הוועדה ופעילות הוועדה כיעד בעיניי זה עלול להוביל למקום אחר לגמרי. 

<אוה מדז'יבוז':>
זה לא צריך להיות יעד, זה מאסט, יש החלטת ממשלה בזה, לכן אני לא צריכה יעד לזה. 

<היו"ר עאידה תומא סלימאן:>
אנחנו לא ראינו את זה ובגלל זה- - - 

<אוה מדז'יבוז':>
אנחנו לאותו מקום אז הכל בסדר. 

<היו"ר עאידה תומא סלימאן:>
אני רוצה, ענת טהון, איתך מעכ"י, בבקשה. 

<ענת טהון:>
קודם כל תודה על הישיבה. אני חושבת שזה מאוד חשוב המבנה של הרשות והעובדה שיש פונקציה בתוך הרשות שיש לה אחריות להיות בקשר עם ארגוני הנשים, היא משמעותית בעינינו וככל שהנושא הזה יוסדר לא יהיה רק באופן אקראי אלא אפילו פגישות מסודרות ואיזשהו ממש, שנה הבאה שתהיה תכנית אפילו שאנחנו נהיה חלק מהחשיבה של התכנית עוד לפני שהיא תובא. אני חושבת שזה משהו שהוא מאוד משמעותי, יוכל לעזור גם לנו וגם לרשות כדיי לייצר תכנית פעולה. 
אני מצטרפת לדברים בהקשר של החלטת הממשלה 2331 ושמחתי לראות שתכנית הפעולה שנבנתה על ידי ארגוני הנשים נמצאת על שולחנכם. אני חושבת שגם בהקשר של התכנית הלאומית בנושא של הטרדה מינית. זאת אומרת יש פה דברים שאפשר לקשור, לא צריך לעשות - - - יש הרבה מאוד תכניות שיהיה קשה לתכנן את כולן, כדאי לנסות לרכז את הדברים ולראות איך אפשר לקחת ולקשור. הרי הנושא של הטרדה מינית, אי אפשר לא לחבר אותו לא לייצוג ולא להגנה שזה המהות, נאמר ב-1321, גם בהחלטת הממשלה, זה המהות. 
ואני חושבת שאפשר, אם יש, הרי אין המון החלטות ממשלה שככה אפשר ליישם בשנה אחת, אני חושבת שהחלטה 2331 יכולה לשמש מצע ואני שמחה לראות שלפחות יש לה מרכיבים אבל היא צריכה להיות בצורה משמעותית. 
נושא נוסף שאני שמחה שהוא נמצא פה זה שיש סעיף 6 ג' 1 זה חוק שיווי זכויות האישה שבעצם הסטטיסטיקה נאמרה על ידי הממ"מ. אני אומר בצורה חד משמעית, אחרי עלייה מסוימת שראינו בייצוג בוועדות הציבוריות שחוסות תחת 6 ג' 1, זה פשוט בעקבות בג"צים שהוגשו, בשנים האחרונות יש רגרסיה משמעותית ביותר גם בהקשר של הייצוג וגם בהקשר של הדיווח. אני חושבת שהמשרדים השונים אינם יודעים שהם צריכים לדווח לרשות לקידום מעמד האישה - - -

<היו"ר עאידה תומא סלימאן:>
לא רק זה שיש סמכות לערער על ההחלטה של - - - יש סמכות לפי החוק לרשות ברגע שהיא מקבלת דיווח והיא רואה שיש בעיה אז גם יכולה לחזור למדווח והנה, "קיבלה הרשות דיווח לפי סעיף קטן ג' וסברה כי במינוי לא ניתן ביטוי הולם לייצוג נשים כאמור בסעיף קטן ב' תפנה מייד לגוף הממנה ותפרט את עמדתה בנושא. פנתה הרשות לגוף ממנה, כאמור תודיע על כך מייד לוועדה לקידום מעמד האישה, כן תודיע הרשות לוועדה לקידום מעמד האישה על תוצאות כל פנייה". זה השיימינג שכתוב בסמכות של הרשות. 
<ענת טהון:>
המנגנון קיים, הוא לא חזק, אבל הוא קיים. 

<אוה מדז'יבוז':>
אוקיי אז אני אדווח ואת תדווחי, כאילו צריך להיות יותר תכליתי. 

<ענת טהון:>
זה נכון, אין סנקציה ובהקשר הזה המבנה הוא משקף הרבה מהבעיות שלנו. 

<אוה מדז'יבוז':>
וגם הזמן עובר. את מתחילה לדווח, בינתיים ממונה הבנאדם שמונה - - -

<היו"ר עאידה תומא סלימאן:>
אבל אין מה לעשות זה - - -

<אוה מדז'יבוז':>
אין מאגר, אין פיקוח, אין - - -

<ענת טהון:>
הדבר האחרון זה נאמר ואני כן רוצה להדגיש זה ההקשר של נשים ממגוון קבוצות האוכלוסייה. אם אנחנו מדברות על ועדות ציבוריות אז גם בהקשר של הרשות וגם בוועדות שמתמנות זה מאוד מאוד חשוב. חשוב לנו שתהיה יועצת לאוכלוסייה הערבית בתוך הרשות, זה משהו שאני מבינה שהוא בסדר עדיפויות הגבוה, מאוד מאוד חשוב, הכרחי. ובאמת מהבחינה הזאת צריך גם לשמש כמגדלור לייצוג שאנחנו רוצות. בעינינו, מבחינתנו זה סדר עדיפויות מאוד גבוה. המון המון בהצלחה. 

<היו"ר עאידה תומא סלימאן:>
תודה. אחרונת הדוברות, תמר שוורץ, מנכ"לית רוח נשית, בבקשה גברתי. 

<תמר שוורץ:>
שלום, את אמרת שאת נפגשת עם כל הארגונים, איתנו עוד לא, אני מקווה שניפגש - - -

<אוה מדז'יבוז':>
נפגשתי עם מוטי, הנשיא שלכם. 

<תמר שוורץ:>
כשתחזרי מחו"ל קבענו פגישה, זה פשוט כמה פעמים התבטל. 

אני רוצה להגיד קודם כל שאני שומעת את כל, באמת כמו שאמרה הדס, הסכר והמים שמאיימים על הסכר ואת נכנסת אחרי תקופה כל כך ארוכה ויש כל כך הרבה בעיות. את הצגת כמה סוגים של יעדים ומענים ואני חשבתי ואולי בשנה הבאה תוכלי להציג לפי איזה קריטריון הם נבחרו, למשל עומק הבעיה, שכיחותה. 
כי הנושא שאנחנו מטפלות בו, את הזכרת אמהות יחידניות או חד הוריות, אני לא אכנס עכשיו לדיון הזה, אבל בתוך האוכלוסייה הזאת יש עוד אוכלוסייה יותר מוחלשת או מושתקת כמו ששמענו שהיא הנשים נפגעות האלימות שאנחנו עוסקות בשיקום כלכלי תעסוקתי שלהן ביום שאחרי. 
ומדובר באוכלוסייה שהמדווחות הן 200,000 וההערכה של ארגון הבריאות העולמי שהמספר האמיתי גבוה פי ארבעה, זאת אומרת 800,000. זאת אומרת כל אישה חמישית, באמת מדובר על קנה מידה מאוד גדול. אני בטוחה שלכולנו יש שכנות וחברות. ובינינו הנושא של אלימות הוא לא פוסח על שום מעמד סוציואקונומי. הבעיות והאתגרים שם הם מאוד מורכבים ואני לא מצאתי שום דבר מהדברים שאת הצגת. אני מאוד מקווה שגם אחרי הפגישה שלנו זה יופיע ביעדים שלך לשנה ולשנים הקרובות כי בעיניי זה נושא מאוד מאתגר. 

ואני רק אסיים במשהו קונקרטי שתקוע במשרד לשוויון חברתי כבר שנתיים וזה הצעת חוק שאנחנו כתבנו למניעת אלימות כלכלית שהובילה אותה זהבה גלאון, העבירה את זה לגילה גמליאל כי היא חשבה - - -
<אוה מדז'יבוז':>
חשוב לי להגיד שזה לא תקוע במשרד לשוויון חברתי, זה תקוע במשרד המשפטים - - -

<תמר שוורץ:>
לא, לא, עקב התנגדות של משרד האוצר - - -

<אוה מדז'יבוז':>
או משרד האוצר, לא זכרתי בדיוק מה זה. דווקא בדקתי את זה כי כן רציתי, היה לי ויכוח עם עדי אם להכניס את זה לתכנית עבודה שהוגשה ואז היא אמרה לי, אוה זה לא בשליטה שלך, זה לא בידיים שלך כי יש פה התנגדות מ- - - אנחנו את חלקנו - - -

<תמר שוורץ:>
השאלה איך - - - אני לא יכולה להתגבר על ההתנגדות הזאת, זה משהו שצריך להיות מהממשלה. 

<היו"ר עאידה תומא סלימאן:>
זה צריך להיות - - - כן, גילה בוועדת חקיקה והיא יכולה ללחוץ על האוצר במיוחד עכשיו. 

<תמר שוורץ:>
כן אבל אני לא מדברת רק עליו, אני מדברת בכלל על הנושא של התכניות של שיקום - - - אנחנו נדבר על זה ואני אציג לך - - - בכלל על שיקום כלכלי תעסוקתי של נשים נפגעות אלימות, על היום שאחרי, על חמישית מאוכלוסיית הנשים. אני חושבת שזה - - -

<היו"ר עאידה תומא סלימאן:>
אני בטוחה שתמשיכו את השיחה הזו בפגישה המתוכננת לכן. ואת תמשיכי ללחוץ שהשרה תלחץ על האוצר. אני מציעה, זאת הדרך, באמת. כי בסופו של דבר זאת צריכה להיות החלטה בתוך הממשלה עצמה ו- - - 

<תמר שוורץ:>
נכון, בגלל זה זה הוגש לגילה. 

<היו"ר עאידה תומא סלימאן:>
אוקיי. מיכל, את רצית להתייחס לתכנית?
<מיכל לזרוביץ:>
אני אגיד משהו קצר מאוד. קודם כל אני חושבת שמה שכולן אומרות פה זה שהן רוצות שתהיה מנהיגות והובלה ואני מברכת אותך ואני חושבת שאת תעשי את זה. 
אני רציתי להגיד שאנחנו בנציבות שירות המדינה כמו בעצם סוג של יוהל"ן של שירות המדינה בעבודה, הסיפור של עבודה מהבית, תעסוקה גמישה, כל מיני רעיונות איך לעשות מודלים שהם יותר יצירתיים או מהעולם, להטמיע בשירות המדינה ואולי יחלחל הלאה אחר כך גם למגזר הפרטי. והיה לי מאוד חשוב להגיד בנוגע לוועדה בין משרדית למניעת הטרדות מיניות שאני חושבת שמאוד חשוב שגם אנחנו נהיה כנציגים של שירות המדינה בתוך הסיפור הזה. 

<קריאה:>
עאידה אפשר רק מילה אחת - בגלל שאת הזכרת את הנושא של הדרת נשים בבית שמש, אני מייצגת כאן את המרכז הרפורמי לדת ומדינה שהוביל את המאבק של שלטי הצניעות בבית שמש. אנחנו גם עדיין לא נפגשנו איתך למרות שאנחנו רוצים מאוד להיפגש איתך. 

<אוה מדז'יבוז':>
פניתם ולא נעניתם?

<קריאה:>
פנינו ולא נענינו. ואני חושבת שאנחנו גוף יוצא דופן פה שסוף סוף אנחנו לא רק ארגון נשים, אנחנו מייצגים באמת תנועה יותר רחבה של גברים ונשים שפועלת רבות בתחום של הדרת נשים. הובלנו את התיק של ההפרדה באוטובוסים, את התביעה הייצוגית של קול"ך נגד קול ברמה, תחנת רדיו שלא השמיעה נשים ונשמח מאוד להיות חלק מהתכניות. 

<היו"ר עאידה תומא סלימאן:>
אני רוצה להתמקד בתכנית, אני חושבת קודם כל שאני מאוד שמחה שסוף סוף יש תכנית שלפחות אפשר לעקוב, למרות שהובאה בפנינו בוא נגיד בכותרות, לא עם ממש לו"ז שאפשר לדעת גם איפה המעקב. אבל יש תכנית ויש צוות כאשר שנה וחצי כמעט לא הייתה כתובת ברורה ולא יכולנו לראות איפה עומדים מבחינת הדברים. אני יודעת גם שמעבר לשיקום הרשות את צריכה גם להיות עם יד על הדופק ולעקוב אחרי ההתפתחויות שקורות בשטח, את לא יכולה להתמקד רק בדברים פנימה וזה מוסיף גם כובד למה שנעשה. 

חסר לי בתכנית הזו, ואני רואה שהתפרסת על כמעט כל הדברים, ואין, רשות לא יכולה להרשות לעצמה כמו ארגון שטח, ארגון שטח יכול להתמקד בדבר אחד, רשות, אנחנו רוצים שהיא תיקח על עצמה את כל מכלול הסמכויות שהמדינה הפקידה בידיים של הרשות. א

ני מסכימה איתך שזה יכול להיות המינון שאפשר לשחק איתו, אבל בסופו של דבר יש סמכויות שאם הרשות לא תעשה אותם, למה אני אומרת אם - כבר ראינו מה קורה ברגע שהרשות לא מחזיקה את התפקידים שלה כמו שצריך בתקופה האחרונה. ואנחנו רואות נסיגה, רואות נסיגה באופן כללי גם בחקיקה, גם במדיניות כללית, גם בהתעלמות ממילוי, ואני לא מדברת על הרשות במקרה הזה, אני מדברת על המשרדים השונים. 

אני מברכת על זה שיש תכנית ואתם הולכים לבנות תכנית לאומית, אבל אני רוצה ממש לסכם עכשיו על הדברים שהיו חסרים לנו בתכנית כדי שתספיקו לעשות את השינויים הנדרשים. בעניין התכנית אני מאוד רואה חשיבות שיהיה ייצוג של מגוון האוכלוסיות בתוך הוועדה. זה נושא שאי אפשר להתייחס אליו בצורה כזאת כאילו רק בייצוג של האיגוד אני חושבת שיש גם ארגוני שטח ממגוון האוכלוסיות שיכולים כן לתרום לנושא הזה ואנחנו מעבירות לכן את כל מכלול ההמלצות שהתפתחו בתוך הוועדה על כל סוגיה, גם החקיקה ושינוי מדיניות וכו'. 

בעניין הוועדה המייעצת אני גם כן אפנה, אני יודעת שזה לא באחריות שלך לעשות את זה, זה באחריות של השרה. אנחנו נפנה לשרה לשוויון חברתי ונבקש לדעת מתי ואיך תוקם הוועדה המייעצת שתהווה משאב מאוד חיוני, מלווה את הרשות בעשייה שלה. אם דיברנו על הערכה ועל follow up ועל בקרה אז זה בדיוק התפקיד של הוועדה המייעצת, היא משאב שממנו אפשר לשאוב רעיונות ולפתח רעיונות. אנחנו נפנה בנושא הזה גם כן, אבל זה באחריות שלך של הקמת הוועדה שתדון, שתפתח את הטמעת החשיבה המגדרית, אני אשמח גם שנקבל תשובה מתי את הולכת להקים את הוועדה הזו ומתי תתחיל לפעול הוועדה עצמה. 
כל הנושא של עמדות מחוקים שמובאים לכנסת. אני חושבת שזה סופר חשוב במיוחד עם גל החקיקה שבעיניי פוגעת ומכרסמת בזכויות שכבר חשבנו שאנחנו השגנו אותם. אני חושבת שיש הצפה בנושא הזה של גל חקיקה מסוג זה שלא בהכרח מתייחס באופן קונקרטי לנשים אבל אנחנו יודעות שזה ישליך על זכויות נשים. אנחנו נשמח לראות שזה הפך כי זה אחד מהדברים שמחוייבים לפי החוק. גם את הייצוג בוועדות בכנסת אני שמחה שהצלחת להביא תקן לקשר הזה של ממשל וכנסת ואני אשמח לראות שזה מתבצע, שלא נגיע למצב כמו שהיה בשבוע הקודם שלא הגעתם לדיון שזה היה - - -

<אוה מדז'יבוז':>
שבוע קודם זה היה טעות. הנציגה כתבה תאריך אחר - - -

<היו"ר עאידה תומא סלימאן:>
אני שמחה שיש מישהי שאחראית, עכשיו זה לא יקרה שוב. 

אני חושבת שגם הנושא של ועדת היגוי של התקצוב המגדרי שתופעל כמו שצריך יכולה גם ללוות את העבודה ולבנות את התכנית בצורה מאוד מפורטת ותעזור לכן ביישום. 

מה שרציתי להגיד זה שאני יודעת שהוטלו הרבה משימות על הרשות ואנחנו נשמח גם לשמוע איך את מכניסה את הנושא של הדרת נשים כמשהו בילד אין בתוך התכנית. ואני יודעת שהמשימות שהוטלו הן לא גובו במספר מתאים של תקנים ושל צוות. אבל אני חושבת שמהניסיון הקודם שלי בניהול אני מאוד הסתמכתי על מקורות שאפשר להסתמך עליהם בלי שיהיו בתוך הרשות. יש נשים נהדרות שקיימות בשטח, יש ארגוני נשים שעושים עבודה מצויינת ואת יכולה להשען עליהם ואת יכולה להעזר בהם ואני שמחה לשמוע שכמעט כולם חוץ משני ארגונים אמרו שכבר היית בפגישות איתם. 

<אוה מדז'יבוז':>
לא, לא, גם הארגון הזה, פגשתי את הנשיא, לא פגשתי את המנכ"לית אבל פגשתי את הנשיא. אני מבקשת לדייק בעובדות. 

<היו"ר עאידה תומא סלימאן:>
אוקיי, אז אני חושבת שכל הנושא הזה בלהעזר בדברים שכבר היו בשטח וכבר הוקמו וכבר פותחו וכבר נבנו עליהם הישגים, להעזר בהם ולבנות עליהם. מה שאנחנו מנסות להגיד שגם הוועדה הזו וגם אני באופן אישי וגם ארגוני הנשים רואות את עצמנו שותפות במאבק הזה ואנחנו כן רוצות באמת לתמוך. אני מאוד שמחה שסוף סוף הגענו לשעה הזו, כמעט אמרתי ברוך שהגענו ליום הזה, אני מודה לכולכן ותודה רבה. 

<הישיבה ננעלה בשעה 13:00.>

